
PREDICĂ  PENTRU  DUMINECA  ORTODOXIEI. 


„Dacă  cineva  Vă  va  binevestî  altă  Evan¬ 
ghelie,  afară  de  ceeace  am  binevestit  vouă, 
măcar  şi  noi,  sau  înger  din  cer  de  ar  fi, 
anatema  să  fie“  (Epistola  c.  Galateni  I.  8). 

Anatema!  Ce  cuvânt  înfricoşători  Acesta  nu  însemnează  blestemul, 
cum  se  crede  acest  lucru  prea  de  obiceiu,  ci  excluderea  din  Biserică. 
Dar  aceasta  excludere  este  pentru  creştin  mult  mai  de  temut,  decât  însuşi 
blestemul.  Depărtat  din  Biserică,  el  perde  facultatea  de  a  se  folosi  de 
mijloacele  pentru  mântuirea  sa  cea  vecinică,  el  se  lipseşte  chiar  şi  de 
nădejdea  mântuirii.  Şi  aceasta  anatemă  este  în  acest  moment  groaza 
unui  mare  număr  dintre  noi!  Ea  tocmai  este  exprimată,  însoţită  de  o 
emoţiune  solemnă;  de  cătră  cine?  —  De  cătră  maica  noastră,  care  este 
cuprinsă  de  atâta  dragoste  faţă  de  noi,  de  cătră  Sfânta  Biserică  Ortodoxă. 
Dar  să  ne  asigurăm  :  conduita  Bisericii,  pronunţând  anatema  asupra  ca¬ 
pului  fiilor  săi  revoltaţi,  este  nu  numai  lipsită  de  orice  nedreptate  şi  de 
orice  rigoare,  ci  îşi  arată  prin  aceasta  stăruinţa  dragostei  sale  de  mamă, 
ocupându-se  de  mântuirea  noastră  a  tuturora. 

Cari  sunt  vinovaţii,  contra  cărora  Sfânta  Biserică  vine  să  pronunţe 
anatema?  Sunt  tot  aceiaşi,  pe  cari  Sfântul  Apostol  Pavel  i-a  criticat  şi 
despărţit  de  Biserică,  când  el  a  zis:  «Dacă  cineva  vă  va  binevestî  altă 
Evanghelie,  afară  de  ceeace  am  binevestit  vouă,  măcar  şi  noi,  sau  înger 
din  cer  de  ar  fi,  anatema  să  fie!».  Apostolii  au  afirmat,  că  există  un 
Dumnezeu,  că  El  este  duh  curat,  atot  înţelept,  fericirea  supremă,  jude¬ 
cător  atot  drept,  unul  după  fiinţă,  dar  întreit  în  persoane,  vrednice  de  o 
egală  adoraţiune  şi  împreună  existătoare  în  unitate;  că  acest  Dumnezeu 
a  creat  lumea,  pe  care  El  o  conduce  în  mod  suveran  prin  Provedinţa 
Sa.  Şi  există  —  vai !  oameni,  chiar  printre  creştini,  cari  cutează  a  susţinea, 
că  nu  există  nici  decum  Dumnezeu,  sau  că  El  nu  este  duh,  ci  ma¬ 
terie,  —  ceva  ce  nu  se  poate  apucă,  ceva  necunoscut,  ce  nu  posede 
nici  înţelepciunea,  nici  fericirea,  nici  dreptatea;  că  ipostasele  Sfintei  Treimi, 
Fiiul  şi  Sfântul  Duh,  nu  sunt  de  aceeaş  natură  şi  nu  se  bucură  de  acelaş  rang, 
ca  şi  Tatăl;  că  lumea  există  de  sine  însaş;  că  toate  fenomenele,  al  căror 

7 


98 


teatru  este  ea,  sunt  rezultatul  hazardului,  in  afară  de  orice  acţiune  din  partea 
Provedinţei  lui  D-zeu.  Spuncţi-mi  oare  nu  asupra  lor  cade  anatema  Sfântului 
Pavel?  —  Apostolii  au  afirmat  că  Fiiul  lui  Dumnezeu  —  în  vederea  mântuirii 
noastre  s’a  zemislit  dela  Duhul  Sfânt,  s’a  născut  din  Fecioara  Maria  după 
trup ;  că  El  ne-a  răscumpărat  prin  moartea  sa  cea  de  pe  cruce ;  Ei  ne-a 
câştigat  harul  Duhului  Sfânt;  Ei  a  aşezat  Sfintele  taine  pentru  a  ni-1  îm¬ 
părtăşi;  că  Sfintele  Scripturi  sunt  insuflate  de  Dumnezeu;  că  este  de 
lipsă,  în  chestiunile  de  credinţă,  să  ţinem,  afară  de  Scriptură  şi  Tradiţiunea; 
că  trebue  să  venerăm  sfintele  icoane;  «că  nu  este  stăpânire  fără  numai 
dela  Dumnezeu;  şi  stăpâniiie,  care  sunt,  dela  Dumnezeu  sunt  rânduite. 
(Rom.  XIII.  1),  etc.  Şi  se  află  printre  creştini  oameni,  cari  resping  misterul 
întrupării  Fiiului  lui  Dumnezeu  şi  al  pururei  feciorii  a  Maicei  sale;  cari 
tăgăduesc  necesitatea  morţii  Mântuitorului  de  pe  cruce,  a  harului  său  şi 
tainelor  sale;  cari  aruncă  inspiraţiunea  dumnezeească  a  sfintelor  Scripturi 
şi  Tradiţiunea;  cari  îşi  fac  râs  de  sfintele  icoane;  cari  despreţuesc  ori¬ 
ginea  divină  a  stăpânirilor  pământeşti.  Oare  nu  unor  asemenea  oameni 
se  aplică  în  mod  direct  anatema  sfântului  Pavel?  Ce  face  prin  urmare 
Biserica,  când  ea  loveşte  cu  anatema  pe  aceşti  tăgăduitori  şi  pc  toţi 
aceia  «cari  voiesc  să  strămute  Evanghelia  iui  Christos»  şi  a  apostolilor? 
(Oalat.  I,  7).  Ea  numai  repctează  ceeace  a  făcut  înainte  de  ea  apostolul 
sf.  Pavel,  împlinind  porunca  cuprinsă  în  aceste  cuvinte:  «Dacă  cineva 
vă  binevesteşte  altă  Evanghelie,  afară  de  ceeace  am  binevestit  vouă, 
măcar  şi  noi,  sau  înger  din  cer  de-ar  fi,  anatema  să  fie!»  Unde  se  află 
în  acesta  vFo  nedreptate? 

Dar,  va  judecă  poate  că  careva  dintre  voi,  dacă  nu  se  afiă  aci  ne¬ 
dreptate,  cu  atât  mai  puţin  se  află  iubire,  ci  mult  mai  curând  rigoare. 
Vai !  fraţii  mei.  trebue  să  o  spun :  da,  se  află  în  aceasta  o  asprime,  o 
deplorabilă  îndărătnicie ;  numai  cât  aceasta  nu-i  din  partea  apostolului 
sau  a  Bisericii,  ci  chiar  de  partea  nenorociţilor  loviţi  astăzi  cu  anatema; 
îndărătnicie  într’atâta,  că  înainte  de  limbagiul  aspru  al  Bisericii,  ei  s’au 
anatemizat  deja  ei  însuşi  şi  s’au  desfăcut  de  Biserică,  al  căreia  cuvânt 
nu  face  altceva,  decât  că  exprimă  o  realitate  împlinită  deja  fără  de  ea. 

Ce  este  Biserica  creştină?  Este  societatea  credincioşilor,  cari  cred 
în  lisus  Christos.  Care  este  legătura,  care  îi  împreună  într’un  singur  trup 
şi’n  acelaş  duh  (suflet)?  Mai  întâi  de  toate  este  unitatea  credinţei; 
este,  după  cum  se  esprimă  apostolui,  că  există  pentru  ei  «un  singur 
Domn,  o  singură  credinţă,  un  singur  botez».  (.Efes.  IV.  4).  Va  să  zică, 
câtă  vreme  noi  ne  împărtăşim  din  credinţa  Bisericii,  suntem  în  unitate 
cu  ea;  dar'  de  îndată  ce  noi  respingem  credinţa  Bisericii,  îndată  ce  o 
strămutăm  şi  nu  voim  a  o  crede  decât  după  bunul  nostru  plac,  noi  ne 
separăm  duhovniceşte  de  trupul  Bisericii  şi  nu  ne  mai  ţinem  de  el.  Sau 
mai  bine  —  pentru  a  preciza  mai  mult,  deşi  noi  rămânem  în  exterior 
împreunaţi  cu  Biserica,  cu  toate  că  noi  ne  pretindem  din  societatea  creş¬ 
tinilor  ortodocşi  şi  deşi  poate  că  noi  ne  conformăm  unor  regule  din 


disciplina  ei,  de  fapt  într’ adevăr,  noi  nu  mai  suntem  din  membrii  ei  cei 
vii,  ci  membrii  morţi  şi  cangrenaţi,  ramurile  ei  uscate.  Nu  este  cineva 
mădular  viu  al  Bisericii,  decât  câtă  vreme  simte  circulând  în  sufletul  său 
viaţa,  care  sălăşluieşte  în  dumnezeescul  său  cap,  —  Domnul  lisus,  viaţa 
harului  (loan  XV.  4,  5.).  Şi  pentru  ca  să  fim  părtaşi  ai  harului,  singurul 

mijloc,  care  depinde  de  noi,  este  credinţa  (Efes.  11.  8 ;  Gal.  IU.  14.). 

Prin  urmare,  oricine  respinge  sau  strică  credinţa,  face  să  înceteze  pentru 
sine  însuş  râul  graţiei  şi  prin  însaş  necredinţa  sa,  opreşte  şi  nu  mai 
lasă  să  se  urce  în  el  sucul  (seva)  vieţei  dătătoare  de  viaţă,  —  pre 
Christos  Mântuitorul  (Rom.  XI.  20;  loan  XV.  4).  Va  să  zică  anatema 
pronunţată  de  Biserică  nu  este  altceva,  decât  excluderea  văzută  a  acelora 
din  membrii  săi,  cari  sau  excius  duhovniceşte  ei  însuşi  din  societatea 
credincioşilor  ortodocşi. 

«Dar  dacă  astfel  stă  lucrul,  veţi  zice,  ce  preţ  mai  are  aceasta  ana¬ 
temă  bisericească?  Pentruce  să  mai  suprimezi,  ceeace  este  deja  suprimat»? 
înţelegeţi  acum  dragostea  de  mamă  a  Bisericii  şi  solicitudinea,  ce  o  în¬ 
sufleţeşte  pentru  toţi  fiii  săi.  Ea  face  astăzi  să  răsune  tunetul  anatemei 

la  urechile  acelora,  a  căror  credinţă  este  în  rătăcire,  ale  liber  cugetă¬ 

torilor,  ereticilor,  rascolnicilor,  —  şi  observaţi,  că  ea  nu  o  face  aceasta 
decât  într’o  singură  zi  în  an,  neluând  —  în  toată  cealaltă  vreme  — 
decât  măsuri  de  biândeţă  —  sfătuirea  şi  rugăciunea,  —  faţă  cu  aceia, 
cari  sunt  in  greşală.  Ea  ia  în  mână  această  armă  de  temut  în  contra 
detractorilor  şi  falsificatorilor  credinţei  ortodoxe,  cu  scopul  ca  vocea 
acestui  tunet,  a  acestei  osândiri  solemne  să  trezească  conştiinţele  lor 
adormite,  să-i  îndemne  a  reflectă  asupra  lor  însuşi,  să  le  desvălue  starea 
lor  desnădăjduită,  să  le  deschidă  inimile  pentru  pocăinţă  —  şi  de  altă 
parte,  pentruca  să  întărească  pre  fiii  săi  credincioşi  contra  atracţiunii  fu¬ 
nestelor  învăţături  ale  liberei  cugetări  şi  împotriva  relelor  inevitabile,  ce-şi 
pregăteşte  tot  celce  se  desparte  de  adevărul  ortodox. 

Că  aceasta  este  cugetarea  Bisericii,  când  pronunţă  anatema,  acest 
lucru  rezultă  din  totalitatea  actului  religios,  care  se  face  cu  acest  prilej. 
Nişte  rugăciuni  mişcătoare  şi  pline  de  căldură  se  ridică  de  pe  buzele 
sale  la  începutul  şi  la  sfârşitul  actului  de  excomunicare,  şi  pentruce  se 
roagă  Biserica?  —  Pentruca  Domnul  să  întărească  până  la  sfârşit  pe 
toţi  fiii  săi  în  credinţa  ortodoxă;  pentruca  El  să  lumineze  spiritul  vrăş¬ 
maşilor  săi,  cari  se  depărtează  dela  adevăr;  ca  El  să  risipească  învârto- 
şarea  inimilor  lor;  să  îndulcească  prejudecăţile  şi  urile,  cari  împart  creş¬ 
tinătatea;  pentruca  El  să  favorizeze  în  sânul  ei  împărăţia  unei  dragoste 
reciproci ;  ca  El  să  insufle  păstorilor  un  zel  luminat  pentru  convertirea 
acelora,  cari  greşesc  in  credinţă,  şi  să  aducă  înapoi  în  sânul  Bisericii  pe 
toţi  detractorii  ei,  cari  fuseseră  exchişi.  Este  acesta  glasul  răsbunării,  al 
asprimii  sau  al  urei? 

Să  împreunăm  aşadară,  fraţii  mei,  rugăciunile  noastre  ferbinţi  cu 
cele  ale  Maicei  noastre  duhovniceşti,  care  desfăşoară  atâta  dragoste  chiat 

şi  faţă  de  aceia  din  fiii  săi,  cari  sunt  nevrednici  de  ea,  şi  dacă  anatema  | 
trebue  să  apese  cu  greutate  asupra  lor,  aceasta  se  face  numai  în  scopul  ţ 
de  a-i  lumină  şi  a-i  mântui.  Şi  la  accentele  acestei  înfricoşate  hotărîri,  | 
care  tocmai  vine  să  umple  boitele  acestui  locaş,  să  ne  întrebăm,  de  nu  ? 
cumva  priveşte  ea  în  ceva  sinceritatea  conştiinţei  noastre;  de  n’ani  pă-  J 
răsit  în  careva  chip  adevărul  ortodox;  dacă  nu  cumva  nu  ne  temem  să  1 
punem  la  îndoială  Provedinţa  lui  Dumnezeu,  să  ne  îndoim  de  taina  în-  f 
trupării  şi  a  Răscumpărării;  dacă  nu  cumva  nu  ni-e  frică  să  respingem  3 
nemurirea  sufletului  şi  siguranţa  vieţii  ce  va  să  fie,  autoritatea  Tradiţiunei,  I 
veneraţiutiea  sfintelor  icoane,  etc.  Dacă  conştiinţa  noastră  ne  osândeşte 
în  faţa  anumitelor  dogme  ale  adevăratei  credinţe,  şi  astfel  suntem  pa-  i 
sibili  de  una  sau  şi  mai  multe  anateme,  să  ne  grăbim  a  ne  îndreptă  ] 
credinţa  noastră,  ca  să  devenim  iarăşi  membrii  vii  ai  Bisericii  ortodoxe.  | 
Să  nu  uităm,  că  dacă  ea  pronunţă  condamnarea  fiilor  săi  rătăciţi,  o  face,  | 
cu  scopul  ca  ei  să  vină  la  pocăinţă  şi  să  între  în  comuniune  cu  Maica  | 
lor  cea  duhovnicească,  cu  sfânta  Biserică.  Amin.  | 

După  Mihail  Macarie Bulgakofţ.  Trad.  de  llie  Beleuţă.  ]ţ 


PREDICĂ  LA  DUMINECA  I  DIN  POSTUL  MARE.  I 

(Dumineca  ortodoxiei).  f 

,,A  doua  zi  a  vrut  lisus  să  meargă  în  J 
Galileia  şi  a  a/ lat  pe  Filip  şi.  i-a  zis:  „Vino  .1 
după  mine“.  (loan  c.  I.  v.  43).  f 

Iubiţilor  creştini!  Cu  ziua  de  azi  începem  —  credincioşii  bisericei  | 
noastre  —  un  drum  greu  şi  obositor,  care  ţine  7  săptămâni  de  zile  fără  - 
întrerupere.  Merindea  noastră  în  această  cale  lungă  încă  e  slabă  şi  stă  | 
din  pâne  şi  apă.  In  schimb  însă  avem  să  trecem  prin  locuri  foarte  fru-  j 
moaşe  şi  însemnate.  Şi  ştim  bine  cu  toţii  cât  i-se  par  de  mici  şi  neîn-  "k 
semnate  călătorului  toate  oboselile  drumului,  dacă  în  calea  sa  se  aştern  (j 
tot  felul  de  frumseţi  de  ale  naturei,  precum :  aier  proaspăt,  izvoare  crista- 
line,  păduri  umbroase  înveselite  prin  melodiile  dulci  aie  pasărilor  mă-  j 
iestre,  cari  toate  îi  înveselesc  inima,  îi  nutresc  ochii,  îi  umplu  sufletul  de  j 
mulţămire  şi  varsă  puteri  nouă  de  vieaţă  în  trupul  obosit,  întinerindu-l,  ' 
aşa  că  bietul  călător  uită  de  tot  nu  numai  de  oboseala  trupului,  ci  —  J 
pentru  timp  îndelungat  —  chiar  şi  de  hrana  de  lipsă  a  gurii. 

Prin  astfel  de  locuri  încântătoare  şi  însemnate,  pe  unde  veţi  găsi 
hrană  bună,  dulce  şi  mângâietoare  sufletelor  voastre,  avem  să  trecem  în 
lungul  post  al  sfintelor  Paşti.  De  tot  neînsemnate  vor  fi  însă  podoabele 
naturei,  cari  ne  vor  încunjurâ  în  drumul  nostru,  pe  lângă  minunile  mari 
săvârşite  de  Fiiul  lui  Dumnezeu,  înaintea  cărora  se  închină  şi  lumea  pă¬ 
gână  cu  împăraţii  ei,  şi  de  aceste  minuni  ne  va  aminti  sf.  evanghelie,  tot 
la  şapte  zile,  în  toată  Dumineca,  ziua  popasului  nostru.  Ca  să  vă  uşurez 
oboseala  postului  mare.  în  fiecare  Duminecă  până  la  înalta  zi  a  învierii. 

să  ţinem  câte  un  popas,  —  când  eu  slujitorul  altarului  mă  voiu  nizuî  a 
vă  arătă  frumseţea  locului  şi  măreţia  faptelor  acelui  dumnezeesc  Fiu,  care 
a  petrecut  cu  oamenii  înainte  de  aceasta  cu  XIX  veacuri  în  frumoasele  ţi¬ 
nuturi  ale  Ierusalimului. 

lată  de  ce  azi,  precum  odinioară  Iisus  a  zis  lui  Filip:  «Vino  după 
mine»,  şi  eu  vă  zic  tuturor  acelor  credincioşi  ai  bisericei  noastre,  cari  do¬ 
riţi  a  petrece  cu  uşurinţă  şi  în  desfătare  şi  mângâiere  sufletească  zilele 
postului:  veniţi  după  mine,  grăbiţi  în  casa  Domnului  şi  cu  inimă  înfrântă 
şi  smerită  daţi  ascultare  cuvintelor  mele. 

I. 

Locul  prim  de  odihnă  al  marelui  post.  Dumineca  de  astăzi,  mai 
poartă  şi  numele  de  Dumineca  ortodoxiei  sau  a  dreptei  credinţe.  Să 
vedem  acum  de  ce  s’a  numit  aşa  şi  de  cari  fapte  măreţe  creştineşti  avem 
să  ne  aducem  aminte  în  aceasta  zi. 

Biserica  creştină  în  decursul  veacurilor  a  fost  supusă  la  foarte  multe 
cercări.  In  primele  trei  veacuri  împăraţii  păgâni  au  pornit  împotrivă-i  zece 
persccuţiuni,  care  de  care  mai  sângeroasă,  iar  mai  târziu  chiar  din  sinul 
credincioşilor  ei  se  ridicară  numeroşi  vrăşmaşi,  cari  voiau  să  nimicească 
unele  şi  altele  din  adevărurile  şi  obiceiurile  ei  străvechi  şi  sfinte.  Aşa  s’a 
găsit  şi  în  veacul  al  optălea  un  împărat  cu  numele  Leo  a!  lU-lea  Isaurul, 
care  dete  poruncă  aspră,  ca  atât  din  biserici,  cât  şi  din  casele  creştinilor 
să  fie  scoase  şi  aruncate  în  foc  toate  icoanele  sfinte.  Straşnica  poruncă 
umplu  de  groază  inimile  mici  şi  slabe,  cari  se  grăbiră  să  deâ  ascultare 
ordinului  împărătesc.  Semnele  cinstite,  iubite  şi  adorate  mai  nainte  fură 
sdrobite,  murdărite  şi  nimicite  de  tabăra  fricoasă  şi  fără  de  Dumnezeu. 
Cu  o  furie  şi  mai  nebună  duse  lupta  împotriva  sfintelor  icoane  fiul  lui 
Leo,  împăratul  Constantin  Copronim.  Mulţi  creştini  adevăraţi  au  trebuit 
să-şi  dee  vieaţa,  pentrucă  avură  îndrăsneala  a  se  împotrivi  poruncii  tira¬ 
nului.  Din  casele,  de  sub  pernele,  ba  chiar  şi  din  şanurile  femeilor  cre¬ 
ştine  erau  scoase  şi  nimicite  sfintele  icoane,  iar  închinătorii  lor  se  aruncau 
în  temniţe,  se  străpungeau  cu  suliţe,  se  ardeau  în  foc  sau  li  se  tăia  capul. 
Pe  patriarhul  de  atunci,  Atanasie,  îl  bătură  cu  bice,  iar  lui  Constantin  îi 
tăiat  ă  capul,  care  fu  purtat  prin  toate  uliţele  oraşului,  ca  să  insufle  groază 
în  cei  ce  nu  vor  a  da  ascultare  Orezarului.  De  abia  sub  domnia  înţeleptei 
împărătesc  Irina  se  sfârşi  păgânul  măcel.  La  anui  787  se  ţinu  un  mare 
sinod  în  Nicea,  ia  care  luară  parte  367  episcopi  şi  tot  felul  de  preoţi  şi 
creştini  adunaţi  din  întreaga  lume,  şi  aduseră  hotărârea,  ca  sfintele  icoane 
sâ  fie  iarăşi  aşezate  la  locurile  lor  de  cinste,  ce-1  avuseră  şi  mai  nainte. 

încă  odată  după  aceasta,  după  anul  813,  se  ridică  împăratul  Leo  Ar¬ 
meanul  împotriva  sfintelor  icoane,  dar  sub  împărăteasa  Teodora,  la  842, 
lupta  s'a  sfârşit  de  tot.  Pătrunşi  de  adevărată  însufleţire  se  adunară  miile 
de  creştini  —  având  în  fruntea  lor  —  pe  de  Dumnezeu  luminata  împă¬ 
răteasă  şi  pe  patriarhul,  şi  astfel  între  cântări  dumnezeeşti  ieşiră  cu  litie, 

mulţămind  lui  Dumnezeu,  pentrucă  a  dat  biruinţă  credinţei  dreptmări- 
toare.  Acestea  s’au  întâmplat,  iubiţilor,  în  Dumineca  primă  a  marelui  post, 
şi  de  atunci  poartă  ziua  de  azi  numele  de  Dumineca  ortodoxiei,  ce  în¬ 
seamnă  învingerea  strălucită  a  dreptei  credinţe  asupra  vrăşmaşilor  ei. 

II. 

Dar  oare  ce  i-a  putut  îndemnă  pe  creştinii  de  atunci  să  ţină  cu  atâta 
sfinţenie  Ia  icoane?  Ce  însemnătate  aşa  mare  pot  avea  acele  chipuri? 
Cum  s’a  făcut,  că  muierea  creştină  mai  bucuros  a  preferit  să-i  fie  străpunsă 
inima  cu  ferul  săbiei,  decât  să  lase  a  i-se  răpi  sfânta  icoană  din  sinul  ei, 
unde  o  strângea  în  desperarea  ei  şi  o  scutea  ca  o  mamă  adevărată  pe 
fiul  său?  De  ce  s’a  jertfit  atâta  sânge?  De  ce  s’au  sacrificat  atâtea  vieţi? 
Ori  nu  cunoaştem  şi  noi  chiar  aici  în  satul  nostru  o  mulţime  de  rătăciţi, 
cari  încă  batjocoresc  sfintele  icoane  şi  le  zic  chipuri  cioplite? 

O  mulţime  de  întrebări,  cari  ni  se  pun,  dupăce  cunoaştem  istoria 
zilei  de  azi.  Pe  rând  le  vom  deslegâ  toate,  numai  să  fiţi  cu  băgare  de 
seamă. 

Dupăce  «de  Dumnezeu  încoronatul  împărat  şi  întocmai  cu  apostolii», 
Constantin  cel  Mare  dete  poruncă,  că  învăţătura  lui  Christos  poate  să  o 
aibă  fiecare  inimă  fără  temere  şi  frică,  ba  le  zidi  chiar  şi  biserici,  celor 
ce  mai  nainte  erau  huiduiţi  şi  batjocoriţii;  din  toate  văile,  crepăturile  pă¬ 
mântului  şi  ascunzişurile  codrilor  ieşiră  la  iveală  feţele  palide,  blânde, 
smerite  şi  chinuite  ale  credincioşilor  lui  Christos.  Biserici  pompoase  se 
ridicară  în  toate  părţile  împărăţiei  romane,  cari  erau  locaşurile  Dumne¬ 
zeului  creştin  şi  locurile  de  închinare  ale  învăţăceilor  Fiului  dumnezeesc. 

Plin  era  văzduhul  de  frumoasele  cruci,  cari  luceau  măreţ  în  faţa 
soarelui.  Iar  deschizând  uşa  sfintei  biserici,  ţi-se  înfăţişă  mulţimea  icoa¬ 
nelor,  care  întruchipa  întreaga  istorie  a  vieţii  Mântuitorului  şi  a  multor 
sfinţi.  Odată,  de  două-ori  eră  de  ajuns,  ca  un  creştin  mai  iscusit  să-ţi  arete 
firul  întâmplărilor  zugrăvite  pe  tablourile  de  pe  păreţi,  şi  singur  începeai 
a  le  înţelege  şi  pătruns  de  sfială  priviai  la  chipurile  blânde,  suferinde, 
mângăîtoare  şi  luminate,  ce  te  împresurau. 

Unul  pe  altul  se  învăţau  a  cunoaşte  Scriptura  creştină,  începând  cu 
facerea  lumii,  lucrurile  mai  însemnate  ale  Testamentului  vechili  şi  conti¬ 
nuând  cu  faptele  mari  ale  Mântuitorului  lumii.  Cel  mai  cu  pricepere  zicea 
vecinului  său:  «Vezi  pe  uşile  din  mijloc,  cum  vesteşte  îngerul  Gavriii 
Măriei,  că  va  naşte  fiiu  şi  iată  dumnezeescul  lisus  se  naşte  în  ieslea  do¬ 
bitoacelor.  Din  depărtări  mari  grăbesc  crai,  învăţaţii  acelor  vremuri  şi  că¬ 
lăuziţi  de  steaua  minunată  găsesc  în  peşteră,  în  ieslea  dobitoacelor,  pe 
Acela  căruia  i-au  adus  aurul,  smirna  şi  tămâia  şi  pentru  nimicirea  căruia 
tiranul  Irod  vărsă  sângele  nevinovat  alor  mii  de  copilaşi.  Dumnezeu  a 
păzit  însă  pe  lisus,  şi  priveşte  câtă  înţelepciune  străluceşte  acum  pe  faţa 
băiatului  de  doisprezece  ani,  care  pune  în  uimire  şi  nedumerire  pe  înţe- 
lenţii  poporului  jidovesc.  S’a  găsit  un  om  drept  şi  cu  frica  lui  Dumnezeu, 

căruia  i-a  fost  dată  norocirea  să  boteze  pe  Mesia  cel  făgăduit.  Şi  acum 

te  uită  la  icoana  ceia  mare  şi  pompoasă  a  sf.  Treimi  şi  vei  pricepe  mi- 

steriul  cel  mare  al  dumnezeirei.  Omul  bătrân  e  Tatăl,  care  mărturiseşte 
despre  cel  botezat,  întărind  cu  cuvântul  său  dumnezeesc,  că  acela  este 
Fiul  său  cel  iubit,  întru  carele  bine  a  voit  şi  de  care  datori  suntem  a 
ascultă.  In  chipul  porumbului  s'a  atătat  Duhul  sfânt,  cel  care  a  luminat 
mintea  bieţilor  pescari. 

Nesfârşit  e  şirul  minunilor  săvârşite  de  Christos  în  vremea  petrecerii 
sale  pe  pământ.  Acolo  vindecă  pe  slăbănogul,  dincoace  pe  orbul  din  naştere, 
sus  vezi  pe  Lazar  cel  mort  de  4  zile  cum  iese  din  mormânt ...  In  icoana 
floriilor  poporul  jidovesc  îl  primeşte  eu  osanale,  dar  iată  că  în  orbia  lui 
se  lasă  ademenit  de  farisei,  şi-l  prind  pe  Mântuitorul,  îl  bat,  îl  scuipă  şi 
în  urmă  ÎI  răstignesc  între  doi  tâlhari.  La  trei  zile  însă  Christos  învie  şi 

sdrobeşte  încuietorile  iadului.  Priveşte,  cât  de  strălucită  e  icoana  învierii 

lui.  La  50  de  zile  Duhul  sfânt,  celce  se  arătase  în  chipul  porumbului, 
acuma  în  limbi  de  foc  se  pogoară  peste  apostoli,  ca  să  rămâie  cu  noi 
în  veci. 

Uimit  cu  sfială  şi  evlavie  privea  nou  venitul  la  creştinul  care  cetea 
lucrurile  mari  şi  ne  mai  pomenite  de  pe  părejii  bisericei,  ca  dintr’o  carte 
deschisă. 

Pentru  creştinii  de  atunci,  cei  mai  mulţi  neştiutori  de  carte,  icoana 
din  biserică  eră  dascăl,  povăţuitor  şi  mângâietor  al  lor,  iar  cea  din  casă: 
păzitor  şi  încurajator  a  fost  pentru  dânşii.  Iată  de  ce  ţineau  aşa  mult  la 
sf.  icoane  creştinii  primi.  Mai  târziu  apoi,  când  mulţi  părinţi  de  ai  bise¬ 
ricei  s’au  distins  prin  faptele  lor,  prin  bunătatea  inimii,  dărnicie,  iubirea 
de-aproapelui  şi  alte  virtuţi  creştineşti,  chipul  acestora  încă  îl  aşezară  cre¬ 
ştinii  pe  păreţii  sf.  maice  biserici,  ca  văzându-i  tot  mereu  să  se  umple  şi 
inimile  lor  de  simţirile  curate  cuprinse  în  învăţătura  lui  Christos. 

Orice  stare  sufletească  ai  avea,  —  iubite  creştine,  —  poţi  găsi  în 
sfintele  icoane  pilde  vii  de  îndemnare  şi  încurajare.  Cel  bogat,  de  voeşti 
să  te  mântueşti,  uită  te  Ia  icoana  sfântului  Nicolae  şi  foloseşte-ţi  averea, 
după  cum  o  am  mai  spus  că  şi-a  întrebuinţat-o  acel  sfânt  şi  atunci  veţi 
moşteni  vieaţa  cea  de  veci. 

Voi  cei  săraci  şi  năcăjiţii  pământului,  priviţi  mândria,  ce  râde  de  pe 
feţele  apostolilor,  celor  sărăciţi  de  bunăvoie.  Petreceţi-vă  astfel  vieaţa,  ca 
sărăcia  voastră  să  binecuvinteze  pe  Domnul,  Luaţi  pildă  dela  Iov,  dela 
apostoli,  dela  săracul  Lazar  şi  plata  voastră  va  fi  multă  la  ceriuri.  De 
ţi-ai  petrecut  vieaţa  în  fărădelegi,  înalţă-ţi  ochii  Ia  icoana  vameşului,  ori 
la  a  fiiuiui  rătăcit,  recunoaşte  că  ai  greşit,  aruncâ-te  în  genunchi  înaintea 
Tatălui  prea  bun  şi  acela  îţi  va  da  iertare,  că  e  mare  bucurie  în  ceriu, 
când  se  întoarce  un  păcătos. 

Pe  copilul,  care  ascultă  sfatul  părinţilor,  cu  braţele  deschise  îl  aşteaptă 
bunul  Mântuitor. 

Iar  voi  mueri  urmaţi  pilda  Martei  şi  aduceţi  jertfe  Iui  Christos,  mai 
vârtos  urmaţi  pilda  Măriei  şi  ascultaţi  învăţăturile  lui  lisus.  Iubiţi- vă  copiii 
voştri  şi  îi  creşteţi  în  frica  lui  Dumnezeu,  precum  şi-a  iubit  preasfânta  pe 
micul  ei  lisus. 

Şi  toţi  cu  toţi,  ori  cum  aţi  fi,  buni  sau  răi,  grăbiţi  în  casa  Domnului, 
în  lăcaşul  cel  sfânt  al  lui  ridicaţi  ochii  voştri  ia  icoana  răstignire!  să  ve¬ 
deţi  cât  a  suferit  pentru  noi,  dându-şi  Duhul  pe  cruce. 

Suferiţi  şi  voi  îndelung  răbdând  şi  strălucita  înviere  va  aduce  şi 
vouă  bucuria  şi  fericirea  vecinică. 

lată,  iubiţilor,  aci  numai  câteva  din  frumoasele  şi  folositoarele  învă¬ 
ţături,  ce  le  puteţi  ceti  şi  neştiutorii  de  carte  de  pe  sf.  icoane.  Cu  mult 
mai  mare  e  încă  numărul  acelora. 

Şi  acum  judecaţi  singuri,  oare  nu  se  cade  să  cinstim  noi  chipul 
dascălului,  povăţuitorului,  părintelui,  mângâietorului,  făcătorului  de  bine, 
rescumpărătorului  şi  Dumnezeului  nostru?  Ba  de  sigur  da!  şi  iată  de  ce 
credincioşii  bisericei  noastre  dela  început  obicinuiră  a  se  închină,  a  tă¬ 
mâia  şi  a  săruta  chipurile  sfinte  ale  bisericei.  Creştinul  adevărat  cu  sfială 
îşi  apropie  buzele  tremurătoare  de  sfânta  icoană  şi  când  vede  icoana,  pă¬ 
truns  în  tot  sufletul  de  cea  mai  adâncă  evlavie,  îi  sboară  gândul  la  vre¬ 
murile,  în  cari  trăiră  acei  sfinţi,  precum  şi  la  năcazurile,  sbuciumările,  du¬ 
rerile  şi  chinurile,  ce  le  îndurară  cu  atâta  drag  şi  tărie  de  inimă  pentru 
binele  şi  fericirea  noastră.  Iar  când  vede  icoana  îngerilor,  ori  pe  a  făcă¬ 
torului  cerului  şi  al  pământului  cu  temere  fiască  atinge  poala  dătătorului 
de  vieaţă. 

Astfel  de  simţiri  au  umplut  inima  creştinului  vechiu  şi  tot  atari  sim¬ 
ţiri  avem  şi  cei  de  astăzi,  când  ne  proşternem  în  faţa  sfintelor  icoane. 

Dupăctim  însă  înainte  cu  mai  bine  de  zece  sute  de  ani,  împăratul 
Leo  al  Ill-lea  Isaurul,  cel  cu  mintea  slabă  şi  necunoscător  al  legei  blânde 
a  lui  Christos,  crescut  în  obiceiurile  aspre  şi  crude  ale  miliţiei  se  lăsă 
ademenit  de  nişte  oameni  îngâmfaţi  şi  vrăşmaşi  ai  dreptei  credinţe,  aşa 
şi  în  zilele  noastre  se  găsiră  chiar  şi  dintre  ai  noştri  atari  slabi  de  price¬ 
pere,  cari  dând  crezământ  unor  vântură-ţară,  lăpădară  credinţa  erezită  din 
moşi-strămoşi  şi  orbiţi  de  satana  izbiră  cu  piciorul  şi  loviră  cu  ciomegele 
|(  şi  topoarele  în  sfinţenia  străbunilor  lor.  Se  lăpădară  de  sfintele  icoane, 
j  de  sf.  biserică  şi  intrară  în  tabăra  călcătorilor  de  lege.  Nu  ie  mai  trebue 
•  preot,  căci  lor  le  dau  mângâiere  sufletească  vagabunzii,  de  regulă  jidanii, 

1'  j  ce-i  vedem  adeseori  rătăcind  pe  străzile  satului  nostru,  căutându-şi  jert¬ 
fele  prinse.  Şi  ce  zic  aceşti  rătăciţi,  de  ce  nimiciră  podoaba  caselor  lor, 
de  ce  se  făcură  pângăritori  de  icoane? 

Iată  ce  spun:  Dumnezeu  în  porunca  a  Il-a  din  cele  zece,  ce  le-a  dat 
lui  Moisi,  zice:  «Să  nu-ţi  faci  ţie  chip  cioplit,  nici  altă  asemănare  de  cele 
ce  sunt  sus  în  cer  ori  jos  pe  pământ,  ori  în  apă  sub  pământ,  şi  să  nu 
te  închini  lor,  nici  să  slujeşti  lor,  căci  eu  sunt  Domnul  Dumnezeul  tău». 
(Eşire  c.  20  v.  4 — 5).  Dar  nu  pot  pricepe  ei  cu  mintea  lor  slabă,  că 

icoana  nu  e  chip  cioplit,  şi  când  ne  închinăm  icoanei,  nu  ne  închinăm 
lemnului  şi  zugrăvelii,  ci  sufletul  nostru  se  închină  aceluia,  pe  care  ni-1 
închipuieşte  acea  sf.  icoană.  Ei  nu  vor  să  ştie,  că  Dumnezeu  de  aceea 
a  dat  aceasta  aspră  poruncă  lui  Moisi,  ca  poporul  său  să  nu  se  mai  în¬ 
chine  Ia  viţei  de  aur,  la  lună  şi  stele,  la  animale  şi  copaci,  strigând  in 
gura  mare,  că  acela  e  Dumnezeul  lor. 

Şi  ce  uşor  ar  putea  să  ştie  şi  vrăşmaşii  sfintelor  icoane,  că  Dum¬ 
nezeu  prin  porunca  a  11-a  a  fost  numai  în  contra  idolilor  păgâni  şi  nu  şi 
a  chipurilor  sfinte,  fireşte  de  n’ar  fi  în  ei  aşa  multă  rea  voinţă. 

Ascultaţi  ce  spune  însuşi  Dumnezeu  lui  Moisi,  cum  să  păstreze  şi 
să  înfrumseţeze  el  sicriul,  în  care  se  păstrau  poruncile  Lui.  «Şi  să  faci  şi 
doi  cheruvimi  de  aur,  lucru  bătut  să-i  faci  pe  ei....  şi  cheruvimii  vor  fi 
cu  aripile  întinse  pe  de-asupra,  acoperind  cu  aripile  proptiitorub.  (Eşire 
c.  25,  v.  18  şi  20). 

Şi  dacă  Dumnezeu  a  poruncit,  ca  cu  cheruvimi  să  fie  înfrumseţat 
sicriul  legei  sale,  nouă  să  nu  ne  fie  iertat  a  înfrumsetâ  casa  Dumnezeului 
nostru  cu  icoana  Fiului  său,  stăpân  preste  îngeri  şi  cheruvimi,  apoi  cu 
icoanele  învăţăceilor  Domnului  şi  cu  alte  sfinte  icoane?  Ba  da,  iubiţilor, 
Dumnezeu  însuşi  voieşte  aceasta.  El  singur  ne-a  arătat  şi  învăţat,  că  în  ce 
icoane  avem  să  ni-1  înfăţişem. 

La  botezul  Domnului,  Dumnezeu  nu  se  sfieşte  a  vorbi  în  graiu  ome¬ 
nesc,  mărturisindu-se  a  fi  el  Tatăl  Fiului,  care  a  luat  trup  omenesc  şi 
intră  în  apa  Iordanului  să  se  boteze.  «Acesta  e  fiiul  meu  cel  iubit»,  zice 
Domnul,  lată  de  ce  vedem  noi  în  icoana  sfintei  Treimi  pe  Dumnezeu 
Tatăl  Mântuitorului  Christos,  înfăţişat  în  chipul  unui  părinte  bătrân,  de  pe 
a  căruia  faţă  poţi  ceti  puterea,  bunătatea  şi  iubirea  nemărginită  ce  o  are 
pentru  toţi  fiii  săi,  locuitorii  ceriului  şi  ai  pământului. 

Tot  atunci  s'a  arătat  şi  Duhul  cel  mare  şi  sfânt  în  chipul  unui  mic 
şi  nevinovat  porumb,  în  care  chip  ni-1  înfăţişează  şi  biserica  noastră  în 
icoana  sfintei  Treimi.  Iar  în  icoana  sfintelor  Rusalii  vedem  tot  pe  acest 
Duh  sfânt,  —  mângăitorul  trimis  de  Fiiul  Tatălui  în  chipul  limbelor  de 
foc,  —  pogorându-se  preste  apostoli. 

Vedeţi  dar,  iubiţilor,  că  atât  sf.  Scriptură  a  Testamentului  vechiu,  cât 
şi  a  celui  nou,  ne  îndreptăţeşte  la  folosirea  sfintelor  icoane.  Dar  oare 
mintea  sănătoasă  a  omului  opreşte  a  le  folosi?! 

Să-mi  spună  baptiştii  şi  adventiştii  (sâmbătarii),  când  au  aruncat  din 
casele  lor  sfintele  icoane,  pe  cari  le  numiau  chipuri  cioplite,  de  ce  n’au  spin¬ 
tecat  şi  aruncat  în  foc  şi  icoana  copilului  lor,  ori  cele  ale  părinţilor?  De 
ce  se  uită  şi  astăzi  cu  atâta  drag  la  acea  hârtie  zugrăvită?  Sunt  sigur,  că 
Şi  mamele  acele  oarbe  şi  rătăcite,  când  le  erau  duşi  —  mai  anul  trecut 
—  copiii  la  armată,  căci  se  svonise  de  bătaia  cu  Sârbii,  —  adeseori  vor 
fi  luat  de  pe  păreţi  icoanele  pruncilor  scumpi  şi  între  sughiţuri  de  plâns 
le  vor  fi  acoperit  cu  sărutările  lor.  Ori  şi  acest  simţ  l-au  smuls  şi  şters 
din  inimile  lor  oamenii  fără  de  suflet?  Ori  aceşti  rătăciţi  nu  mai  cinstesc 

nici  icoana  capului  casei  lor,  care  le  câştigă  cu  sudori  pânea  cea  de  toate 
zilele?  Ori  numesc  ei  chip  cioplit  şi  icoanele  copiilor  lor  nevinovaţi? 

Ar  îi  ei  în  stare  să  smulgă  din  mâna  copilului  lor  icoana  mamei,  la 
care  şi  acel  mic  şi  nevinovat  suflet  se  uită  cu  atâta  drag,  duioşie  şi  pri¬ 
cepere,  murmurând:  «iată  mama»?! 

Dacă  ar  fi  ei  atât  de  fără  de  suflet,  atunci  să  pună  Scriptura  la  o 
parte  şi  să  grăbească  în  casa  nebunilor,  unde  oameni  cu  frica  iui  Dum¬ 
nezeu  poartă  grija  sufletelor  nenorocite. 

Vedeţi  în  ce  prăpastie  grozavă  căzură  acei  nefericiţi,  cari  ascultară 
glasul  prorocilor  mincinoşi.  Vedeţi  cum  le-au  putut  tulbură  mintea  povă- 
ţuitorii  netrebnici,  arătând  jertfelor  numai  acele  locuri  din  sf.  Scriptură, 
prin  care  crezură  a  puteâ  sdruncină  credinţa  păstrată  în  inimile  slabe. 

Şi  de  ce  făcură  ei  aceasta?  Din  speculă  fraţilor!  Cei  mai  mulţi  — 
jidani  —  veniţi  pe  la  noi  din  locuri  depărtate,  se  susţin  boiereşte  cu  banii 
storşi  din  pungile  plugarilor  noştri  sărmani,  înşelaţi.  întâi  spun,  că  n’ai 
să-i  dai  nimic,  iar  când  ai  intrat  în  mrejile  lor  îţi  arată  Scriptura  şi-ţi 
spun:  «Dacă  voieşti  să-mi  dai  ceva  bine,  dacă  nu  şi  aşa  bine,  dar  uite 
ce  spune  în  sf.  Scriptură:  dacă  vreai  să-ţi  mântuieşti  sufletul,  să  dai  ze- 
ciuială  din  tot  ceia  ce  câştigi!»  Şi  aşa  se  întâmplă  —  dupăcum  mi  s’au 
plâns  mai  mulţi  părinţi  năcăjiţi,  ai  căror  fii  căzură  în  cursele  vrăşmaşilor, 
—  că  după  un  biet  om  fără  de  casă  şi  pământ,  scot  în  3  până  în  4  luni 
mai  bine  de  10  coroane. 

Când  se  vede  înşelat  apoi  bietul  creştin,  e  târziu,  căci  de  ruşine  nu 
mai  îndrăzneşte  a  păşi  între  fraţii  săi  de  mai  naînte, 

Şi  să  vedeţi  cu  câtă  gingăşie  şi  dragoste  îşi  gugulesc  jertfele  acei 
păcătoşi.  Adeseori  mi  s'a  dat  ocaziune  să  văd  în  colţuri  de  uliţi,  cum  la 
despărţire  sărutau  aceşti  şarlatani  victimele  lor.  Prin  sărutarea,  cu  care  a 
vândut  luda  pe  Christos,  voiesc  să-i  ţină  legaţi  pe  sărmanii  cei  lesne  cre- 
zători. 

In  ospătăriile  gărilor  mai  mari  îi  poţi  vedeă  apoi,  cu  câtă  poftă  îm¬ 
bucă  din  carnea  de  porc,  de  care  spun  fraţilor,  că  e  spurcată. 

Aceasta  e  pe  scurt  icoana  adevărată  a  acestor  pripăşiţi,  vânători  de 
suflete  şi  pungi. 

Cunoscându-le  acum  adevărata  lor  fire,  vă  rog,  iubiţilor,  când  zi¬ 
ceţi  Tatăl  nostru  şi  ajungeţi  la  vorbele  «şi  nu  ne  duce  pe  noi  în  ispită», 
cu  groază  vă  aduceţi  aminte  de  acei  înşelători  şi  bine  vă  păziţi,  să  nu 
cădeţi  în  ispita  acelor  vrăşmaşi  ai  bisericei  noastre,  cari  din  speculă  vor¬ 
besc  în  contra  bisericei,  a  preoţilor,  a  sfintelor  icoane  şi  a  tuturor  aşeză¬ 
mintelor  noastre  strămoşeşti. 

Aduceţi-vă  aminte  de  vremea  împăratului  Leon,  când  mulţimea  cre¬ 
ştinilor  a  rescumpărat  cu  sângele  lor  cald  cinstea  sfintelor  icoane.  Adu¬ 
ceţi-vă  aminte  de  bucuria  şi  veselia  întregei  lumi  creştine,  când  —  înainte 
de  aceasta  cu  mai  bine  de  o  miie  de  ani,  —  mulţimea  poporului  în  frunte 

cu  patriarhul  şi  împărăteasa  Teodora,  între  cântări  de  laudă  aşezară  sfin¬ 
tele  icoane  la  locul  lor  de  cinste,  ce-1  avură  şi  rtiai  nainte.  Ne-am  face 
de  râsul  lumei  şi  ar  fi  ruşine  şi  durere  pentru  neamul  românesc,  să  se 
găsească  azi  dintre  noi  unii  ca  aceia,  cari  dând  crezare  vorbelor  minci¬ 
noase  să  lapede  de  bunăvoie  sfinţenia  bisericei  şi  a  străbunilor  noştri. 

Toate  popoarele  culte  din  lume  cinstesc  pe  bărbaţii  lor  mari.  După 
moartea  lor  Ie  păstrează  chipurile  în  icoane,  ori  le  ridică  statui,  cu  cari 
împodobesc  oraşele  lor.  Şi  toţi  aceştia  sunt  închinători  de  idoli?  Toţi  sunt 
păgâni  şi  nebuni?  Ba  dimpotrivă,  toţi  au  simţiri  mai  înalte,  toţi  sunt  cu 
minte  trează  şi  cu  toţii  ştiu,  că  chipul  bărbatului  mare,  care  a  luptat  în 
întreaga-i  vieaţă  numai  pentru  binele  obştesc,  trebue  să  rămână  pe  veci 
între  noi,  ca  privindu-1  tot  mereu  şi  cei  cu  inimi  slabe  să  se  îndemne  la 
muncă  cinstită,  la  săvârşirea  faptelor  bune  şi  morale,  cari  ori  cât  s’ar  în¬ 
cercă  vrăşmaşii  să  le  întunece,  pururea  vor  fi  încoronate  cu  laurii  nemu- 
rirei,  cinstei  şi  a  recunoştinţei. 

Puterea  dumnezeească,  credinţa  tare,  iubirea  nemărginită,  bunătatea, 
mila,  adevărul,  nădejdea  mântuirei  şi  toată  virtutea  o  a  aşezat  creştinismul 
în  chipurile  calde  zugrăvite  pe  lemnul  nesimţitor  şi  rece  al  sfintelor  icoane. 

Cuvine-se  deci  cinste,  iubire  şi  desmerdare  acestor  chipuri  sfinte  şi 
dătătoare  de  vieaţa  neprihănită.  Pătrunşi  de  evlavie  îndreptaţi  paşii  voştri 
spre  virtutea  întrupată,  închinându-vă  înaintea  ei.  Cercaţi  a  cuprinde  cu 
sufletul  vostru  mărirea  celui  ce  vă  stă  în  faţă,  iar  buzele  voastre  şoptească 
simţirile  inimii,  întrupândn-le  în  cuvintele  calde  ale  pocăinţei  adevărate. 
Iar  când  vă  rugaţi  pentru  sufletele  voastre,  nu  uitaţi  a  vă  rugă  şi  pentru 
cei  ce  vă  urăsc  şi  batjocuresc  pe  voi.  Cu  inima  înfrântă  veniţi  cu  mine 
să  cădem  înaintea  icoanei  răstjgnirei  lui  Christos  şi  cu  glas  umilit  să-i 
zicem:  Doamne  Iisuse  Christoase,  primeşte  rugăciunea  fiilor,  cari  se  în¬ 
chină  înaintea  patimilor  Tale,  îndreptează  paşii  noştri  spre  calea  mântuirei. 
Iar  vrăşmaşilor  noştri  şi  celorce  ne  batjocuresc  pe  noi,  deschide-le  ochii, 
lumitiează-ie  mintea,  ca  întorcându-se  din  calea  rătăcirei,  să  cadă  din  nou 
în  faţa  Ta,  cunoscând  mărirea  Ta  în  veci,  Amin ! 

Scrisă  de:  L.  L. 


Propoveduteşte  cuvântul ,  stai  asupra  cu  vreme  şi  fără  de  vreme, 
mustră,  ceartă,  îndeamnă ,  cu  toată  răbdarea  şi  cu  învăţătura.  Că 
va  fi  vreme,  când  învăţătura  cea  sănătoasă  nu  o  vor  primi,  ci  după 
poftele  sale  îşi  vor  alege  lor  învăţători ,  carii  vor  scarpină  urechile. 
Şi  dela  adevăr  auzul  îşi  vor  întoarce  şi  la  basme  se  vor  plecă.  Iară 
tu  privegheată  întru  toate  pătimeşte  răul,  fă  lucrul  evanghelistului , 
slujba  ta  fă-o  deplin. 


Ap.  Pavel,  ep.  II.  cătră  Timotei,  c.  4,  st.  2—3. 

DESPRE  CALUMNIE. 

—  de  S.  Mauritius  Leonard.’  — 

—  „ Omul  acesta  nu  este  dela  Dumnezeu, 
pentruca  nu  păzeşte  Sămbăta“.  (!oan  fX.  16). 

Natura  înţeleaptă,  pare-că  a  prevăzut  nenorocirile  cele  înfricoşate 
care  le  vor  pricinui  în  lume  calumniatorii,  şi  de  aceea  a  închis  limba 
între  două  şiruri  de  dinţi  tari,  pentruca  strânsă  fiind  şi  încuiată,  ca  într’o 
închisoare,  numai  cu  mare  greutate  să  se  poată  mişcă.  Paza  aceasta  însă 
a  făcut,  ca  limba  să  fie  şi  mai  neînfrânată  şi  mai  neastâmpărată.  Pentruca 
—  durere  —  în  fiecare  zi  întimpinăm  astfel  de  limbi  uitate  de  sine,  cari 
nu  cruţă  nici  cer,  nici  pământ,  cari  se  acaţă  şi  de  stelele  cele  mai  strălu¬ 
citoare  şi  cu  răsuflarea  lor  înveninată  şi  ucigătoare  ar  vrea  să  prefacă  şi 
lumina  întru  intunerec. 

Aceasta  o  vedeţi  şi  în  evanghelia  de  astăzi. 

Domnul  nostru  lisus  Christos  a  deschis  ochii  unui  orb  din  naştere, 
şi  deoarece  vindecarea  aceasta  a  voit  să  o  preamărească  cu  o  minune 
mai  mare,  a  pregătit  tină  puţină  de  tot;  prin  aceasta  şi-a  atras  însă  in¬ 
vidia  şi  calumnia  cărturarilor  şi  fariseilor,  cari  au  început  a-1  numi  stri¬ 
cător  şi  călcător  de  lege,  duşmanul  lui  Dumnezeu,  care  nu  cinsteşte  ziua 
Sâmbetei,  zicându-i:  «.Acest  om  tui  este  dela  Dumnezeu ,  căci  nu  ţine 
Sâmbăta». 

Nu  se  poate  tăgădui,  că  limba  calumniatoribr  şi  din  florile  cele  mai 
frumoase  şi  mai  folositoare  nu  suge  decât  venin.  O  voi,  cărturari  fără 
credinţă!  Nu  găseaţi  oare  în  Ierusalim  alte  scandaluri,  în  cari  limbile 
voastre  să  se  desfăteze  muşcând?  Pentru-ce  vă  ascuţiţi  dar  dinţii  voştrii 
tocmai  asupra  Lui,  sfântul  sfinţilor,  ca  să-i  dejosiţi  şi  faptele  Lui  cele  mai 
strălucite,  ca  să-i  batjocoriţi  şi  vorbele  cele  mai  înţelepte,  ca  să-i  înve¬ 
ninaţi  şi  privirile  cele  mai  dulci  şi  în  sfârşit,  ca  chiar  şi  pentru  minunile 
Lui  să-i  scoateţi  vorbe  rele  ? 

Dar  să-i  lăsăm  pe  cărturari,  ca  nu  cumva  auzindu-ne  ţărâna  lor,  să 
învieze  şi  iarăşi  să  înceapă  a-şi  vărsă  otrava  asupra  noastră.  Să  ne  în¬ 
trebăm,  unde  am  găsi  un  astfel  de  loc,  o  societate,  o  odaie,  un  colţişor 
cât  de  retras,  chiar  şi  o  mănăstire  părăsită,  unde  să  nu  fie  calumniatori, 
cari  evlavia  o  numesc  făţărnicie,  umilinţa  laşitate,  curăţenia  inimii  igno¬ 
ranţă  şi  cari  pe  cei  mai  admirabili  oameni  să  nu-i  încurce  în  vorbe  slabe? 
O,  limbi  aprinse  de  focul  iadului!  In  voi  este  un  foc  infernal,  care  deşi 
nu  arde,  dar  vestejeşte  floarea  cea  mai  frumoasă  din  lume:  cinstea  şi  nu¬ 
mele  bun  al  omului  de  caracter. 

1  P.  Mauritius  Leonard  (1676—1751)  a  fost  un  preot  italian  renumit  ca  misionar 
şi  predicator  celebru.  Predica  de  faţă  am  tradus-o  din  volumul  său  „ Cuvântări  sfinte 
pentru  Postul  cel  mare“  şi  o  recomand  spre  cetire  tuturor,  cărora  le  cade  în  mână 
această  revistă,  mai  ales  din  motivul,  că  noi  Românii  încă  suntem  în  mare  măsură 
atinşi  de  păcatul  calomniei.  Despre  aceasta  ne  putem  convinge  foarte  uşor,  toţi  cei  cari 
urmărim  cu  luare  aminte  manifestările  vieţii  noastre  publice  —  sociale,  culturale  şi  poli¬ 
tice  —  din  timpul  mai  recent,  Traducătorul. 


Ingăduiţi-mi  deci,  ca  pe  aceste  limbi  spurcate  şi  rele  să  le  biciuiesc 
astăzi  cu  toată  râvna  şi  puterea  duhului  meu ;  ascultaţi-mă  cu  luare  aminte, 
ca  să  învăţaţi  a  urî  şi  a  vă  îngreţoşâ  de  păcatul  urît  al  bârfelii. 

* 

In  adevăr,  este  o  interesantă  conţelegere  între  nenumăratele  conflicte 
dintre  oameni;  toţi  recunosc,  că  sunt  muritori,  tuturora  le  e  dragă  vieaţa 
şi  totuşi  fiecare  caută  neîncetat  să  găsească  astfel  de  mijloace,  cu  aju¬ 
torul  cărora  îşi  provoacă  moartea  înainte  de  vreme.  Priviţi  numai  la 
mulţimea  de  arme,  săgeţi,  lănci,  săbii,  puşti  şi  tunuri,  cari  mereu  se  în¬ 
mulţesc  şi  se  perfecţionează,  ca  să  poată  cauză  moarte  sigură  din  depăr¬ 
tare  ca  şi  din  apropiere.  Ca  şi  când  cerul  înnourat  n’ar  avea  destule  ful¬ 
gere  şi  trăsnete,  trebue  să  mai  detune  şi  oamenii  de  pe  pământ.  Sau, 
dacă  vreţi  să  vă  minunaţi  şi  mai  mult,  priviţi  asociaţia  cealaltă,  nu  mai 
puţin  curioasă,  care  are  de  scop  să  păzească  vieaţa  cea  cinstită  şi  curată 
a  bunilor  cetăţeni  pacinici,  pe  cari  oamenii  cei  răi  zilnic  caută  să  o  di¬ 
strugă  cu  ajutorul  calumniei. 

Limba  cea  rea  a  calumniatorului  nu  este  oare  şi  ea  înarmată  cu 
toate  armele  cele  crude  şi  ucigătoare,  cu  care  e  provăzută  o  oaste  du¬ 
şmană,  ce  se  apropie  de  noi?  Da,  este,  şi  omul  aproape  nu  ar  crede, 
dacă  nu  Tar  întări  în  credinţă  Duhul  sfânt.  Căci  zice  psalmistul:  « Scos-au 
limbile  sale,  ca  săgeţile;  dinţii  lor  sunt  arme  şi  suliţe,  iar  limba  lor  e 
sabie  ascuţită ».  (Psalm.  LVI.  5). 

Aşa  dar  nu-i  mirare,  că  în  zilele  noastre  calumniile  sunt  atât  de  dese 
şi  de  uşoare.  A  bârfi  astăzi,  e  tot  aşa  de  uşor,  ca  a  vorbi.  Şi  cu  atât  mai 
vârtos,  cu  cât  calumniatorii  de  azi  nu  folosesc  armele,  ca  să  atace  făţiş, 
ci  ei  năvălesc  asupra  duşmanului  de!  a  spate,  ca  trădătorii,,  dupăcum  tră¬ 
dători  şi  sunt...  Căci,  precum  sluga  nu  cutează  să  calumnieze  stăpânul 
său  în  faţă  şi  precum  şarpele  muşcă  în  ascuns,  astfel  şi  calumniatorul 
loveşte  din  dos,  pe  sub  ascuns  şi  răneşte  numai  pe  cei,  cari  nu  sunt  de 
faţă.  Te  atacă  din  tufă,  ca  tâlharul  cel  laş,  te  muşcă  pe  nesimţite  şi  di¬ 
spare,  ca  şarpele  cel  veninos.  Da,  pentrucă  calumniatorii  au  mai  multă 
limbă,  decât  inimă.  In  loc  să  ia  lupta  pe  faţă,  arâtându-i  greşelile  omului 
cu  dragoste  şi  bunăvoinţă,  ei  preferă,  ca  în  faţă  să-i  linguşească  şi  să-l 
preamărească,  pentrucă  în  absenţa  lui  cu  atât  mai  adânc  să-l  străpungă 
cu  săgeţile  limbii  lor. 

Sau  cum  foarte  bine  zice  despre  ei  Iov  înţeleptul:  dar  când  m’ am 
depărtat  dintre  dânşii,  atunci  au  început  a  mă  calumniâ».  (Iov.  XIX.  18.) 

Cunoscând  acum  tactica  cea  mişelească  a  bârfitorilor,  cari  în  ascuns 
şi  din  depărtare  ne  rănesc,  să  vedem  cum  şi  cât  de  uşor  îşi  aruncă  să¬ 
geţile.  Fără  îndoială,  calumniatorul  se  poate  asemănă  cu  monstrul  acela 
înfricoşat,  care  i-s’a  arătat  lui  Daniil  Prorocul  şi  care  avea  trei  rânduri 
de  dinţi  uriaşi.  Pentrucă  şi  dinţii  calumniatorului  par  a  fi  astfel  aşezaţi, 
ca  cu  o  singură  muşcătură  să  cauzeze  mai  multe  răni.  Şi  necontenit  şi-i 
ascuţeşte,  ca  să  muşte  din  cinstea  deaproapelui  şi  ca  să  întunece  faptele 

cele  frumoase  ale  celor  mai  distinşi  şi  mai  vrednici  bărbaţi,  aci  tăgă- 
duindu-le,  aci  tălmăcindu-le,  sau  chiar  virtuţile  lor  Înfăţişându-Ie  ca  păcate. 
Căci  nu-i  nimic  mai  uşor,  decât  a  dă  lovitura  de  moarte  cinstei  deaproa- 
pelui  nostru,  caiumniatorul  se  foloseşte  în  acest  scop  de  toate  mădu- 
lările  trupului  său.  « Clipeşte  ca  ochii,  calcă  cu  piciorul ,  ameninţă  cu  de¬ 
getul,  iscodeşte  ceva  rău  din  inima  sa  vicleană,  şi  în  toată  vremea  samănă 
z  iz  an  ie».  (Pilde  VI.  13 — 14). 

In  faţa  acestora,  pentru  a  nu  cădea  în  păcatul  calumnierii,  s'ar  părea 
că  mai  bine  este  omului  să  tacă.  Dar  mai  încet  cu  tăcerea,  pentrucă  nici 
cu  ea  nu  suntem  în  deplină  siguranţă.  Tăcerea  încă  are  dinţi  şi  adeseori 
ea  mai  rău  sfârtică  cinstea  şi  renumele,  decât  însuşi  calumniarea.  în  chipul 
acesta  strică,  de  pildă,  diregătorii  cei  mai  înalţi  subalternilor  săi,  faţă  de 
cari  nutresc  antipatie.  Laudă  pe  un  astfel  de  subaltern  înaintea  mai  marelui 
său,  care-1  ureşte,  scoate-i  la  iveală  înţelepciunea,  curăţenia  inimii,  tăria 
caracterului  şi  destoinicia  în  conducerea  afacerilor  sale,  şi  te  asigur,  că 
şeful  nu-ţi  va  răspunde,  în  ton  dispreţuitor,  că  eşti  greşit  informat  sau  că 
dânsul  î-1  cunoaşte  mai  bine.  Nu,  pentrucă  un  astfel  de  răspuns  pretinde 
conştiinţă,  care  lui  îi  lipseşte,  iţi  va  răspunde  însă  :  prin  tăcere.  Şi  pană 
ce  tu-i  vorbeşti  el  priveşte  pe  fereastră,  se  uită  Ia  plafon,  ridică  din  umeri 
sau  dă  din  cap.  Sau  cum  observă  Sf.  loan  Gură  de  aur :  Precum  preo¬ 
tul  Zaharia,  amuţind,  prin  tăcerea  sa  mai  puternic  a  vorbit,  decât  cu  cel 
mai  tare  glas,  deoarece  a  dat  de  ştire  poporului,  că  sub  vălul  acestei 
muţenii  zace  o  taină  mare  şi  ascunsă,  tot  astfel  despre  necinstirea  cuiva 
mai  mult  rău  zic  unii  prin  tăcerea  lor,  decât  cât  bine  ar  fi  putut  să  spună 
despre  dânsul  toţi  oratorii  din  lume.  Aceşti  bârfitori  muţi  nu  se  pot  ase¬ 
măna  cu  tigrii,  cari  sfârtică  prada,  ci  cu  căţeii,  cari  muşcă  fără  să  latre  şi 
cu  viperele  cari  ne  muşcă  fără  să  le  simţim  sau  să  le  auzim  mersul. 

«Slavă  Domnului  —  auzim  pe  unii  zicând  —  că  eu  nu  sunt  dintre 
aceştia;  eu  laud  pe  tot  omul,  pe  care-1  laudă  şi  alţii;  şi  cu  toate  că-1  laud 
ceva  mai  rece,  mai  rezervat,  dar  în  sfârşit  totuş  îl  laud».  —  Eu  zic  însă, 
că,  lauda  aceasta,  dreaptă  dar  rece,  încă  are  dinţi,  cari  tocmai  aşa  ştirbesc 
renumele  deaproapelui,  ca  şi  tăcerea  sau  calumnia.  Cei  cari  astfel  laudă, 
o  fac  numai  ca  să  nu  se  facă  pe  sine  de  ruşine  tăcând  şi  ca  prin  lauda 
lor  rece  mai  tare  să  batjocorească.  Aceştia  sunt  şerpi,  cari  bucuros  ar 
muşca,  dar  n’ar  voî  să  rămână  semn  după  muşcătura  lor.  Noi  ştim  însă 
proverbul  înţeleptului  grec,  care  zice:  «Mai  urît  lucru  este  a  lăudă  rece 
şi  cu  gura  de  jumătate,  decât  a  batjocori  cu  vorbe  grele  şi  aprinse». 

Un  alt  soi  de  calumniatori  sunt  ca  şerpii  aceia  cu  capul  alb,  cari  nu 
au  dinţi  şi  cari  încet,  pe  nesimţite  înveninează  prada  cu  balele  gurii  lor. 
Aceştia  încep  a  grămădi  pe  om  cu  laude  şi  preamăriri  nesfârşite  şi  apoi 
cu  un  singur  «dar....»  strică  tot  ce  au  spus  mai  ’nainte.  «O,  ce  femeie 
onorabilă!  Ce  soţie  bună!  Ce  mamă  de  model!  Ce  inteligenţă  viie,  ce 
înfăţişare  cuceritoare!  «însă...»  şi  acum  vine  «însă»  —  prea  adeseori  o 
vede  omul  plimbându-se  pe  colo  şi  pe  dincolo,  cu  cela  şi  cu  celălalt!» 

Acest  «însă»  mai  multă  răutate  conţine  şi  exprimă,  decât  câtă  ar  putea 
spune  cel  mai  mincinos  clevetitor.  Iar  acest  fel  de  calumnie,  care  se  iveşte 
sub  masca  iubirii  deaproapelui  şi  a  naivităţii  cinstite,  mai  uşor  prinde  şi 
mai  repede  are  efect,  pentrucă  pe  un  astfel  de  bârfitor  prefăcut,  până-ce 
nu-1  cunoaştem,  îl  credem  pe  cuvânt  şi-l  considerăm  de  om  cinstit. 

Arătaţi-mi  deci  un  păcat,  în  care  să  poată  cădea  omul  mai  uşor,  ca 
în  păcatul  acesta  al  calumniei!  Nu-mi  veţi  putea  arătă,  pentrucă  calumnia 
are  multe  chipuri,  pentrucă  se  poate  calumniâ  pe  drept,  se  poate  calumnia 
fals,  se  poate  calumniâ  vorbind  şi  se  poate  tăcând,  se  poate  calumniâ 
lăudând  şi  se  poate  batjocorind,  se  calumniază  din  îngâmfare,  din  invidie, 
din  mănie,  din  răutate,  ba  chiar  şi  din  iubire  faţă  de  deaproapeie.  Şi  se 
calumniază  peste  tot  locul:  în  salon,  ca  şi  în  antişambră,  în  oficiu  ca  şi 
în  bucătărie,  în  piaţă,  în  prăvălie,  în  societăţi,  în  adunări,  ba  chiar  şi  în  bi¬ 
serică.  Şi  toate  acestea  pentrucă  să  se  murdărească  cinstea  altora! 

Dar  nu  vă  mâniaţi  numai  pe  calumniatori,  ci  mâniaţi-vă  şi  pe  aceia 
cari  nu-şi  ţin  de  păcat  să-le  asculte  vorbele.  Pentrucă,  iată  declar,  că  nime 
n’ar  cuteză  să  bârfească,  dacă  toţi  oamenii  s’ar  înţelege  între  sine  să  nu 
asculte  nici  o  vorbă  din  gura  calumniatorilor.  Lucru  stă  însă  tocmai  dim¬ 
potrivă  şi  de  aceea  sunt  atâţia  calumniatori  la  tot  pasul,  pentrucă  toţi  îi 
ascultăm  cu  dragă  inimă  şi  ne  bucurăm  chiar  de  cele  ce  ne  spun.  Aceasta 
e  cauza,  că  calomniatorii  se  înmulţăsc  în  zilele  noastre,  aşa  de  uşor,  pentrucă 
calumnia  îi  place  şi  celui  ce-o  spune  dar  şi  celui  ce-o  ascultă,  iar  aceasta 
îi  dă  curaj  calumniatorului,  care  bine  ştie,  că  venind  tot  cu  nouă  şi  nouă 
veşti  bârfitoare,  bine  ticluite,  oamenii  îl  ascultă  cu  multă  plăcere  şi  cu¬ 
riozitate. 

Şi  e  semnificativ,  că  calumniile  le  ascultă  bucuros  nu  numai  oamenii 
răi  şi  inmorali,  cari  Ia  auzul  lor  simţesc  o  mângâiere,  văzând  că  mai  au 
tovarăşi  de  păcate,  ci  le  ascultă  cu  drag  şi  oameni,  cari  altcum  sunt  cin¬ 
stiţi  şi  morali.  Pentrucă  dupăcum  umbra  scoate  în  relief  colorile,  tot  ase¬ 
menea  şî  păcatele  altora  contribuesc,  ca  să  iasă  la  lumină  virtuţile  noastre 
şi  în  mijlocul  arapilor  negrii  un  alb  mai  închis,  încă  pare  ca  zăpada  de 
alb.  De  aceea  ascultăm  toţi  calumniile  despre  alţii  şi  ne  cade  bine  au- 
zindu-le.  Singură  iubirea  cea  adevărată  faţă  cu  deaproapeie  este  în  stare 
să  îndrepteze  acest  nărav  rău,  această  slăbiciune  uşuratică  ce-o  manifestăm 
toţi  faţă  de  păcatul  bârfelii.  « Iubirea  acopere  mulţimea  păcatelor '»,  zice  sf. 
Petru  (1.  4).  Şi  precum  calumnia  scoate  la  suprafaţă  toate  greşelile,  astfel 
iubirea  le  poate  ascunde  şi  tăinui.  Dar  fiindcă  lipseşte  iubirea,  de 
aceea  se  calumniază  toată  lumea  şi  mulţi  nevinovaţi  au  fost  osândiţi 
chiar  pe  urma  vorbelor  rele.  Insuş  Domnul  nostru  lisus  Christos, 
cel  mai  curat  între  nevinovaţi,  a  fost  încărcat  cu  toate  păcatele  şi  crimele 
şi  a  fost  osândit  de  înşişi  calomniatorii  săi. 

Păziţi-vă  aşadară  de  mânia  lui  Dumnezeu  nu  numai  voi  bârfitorii, 
ci  şi  voi  cei  cari  îi  ascultaţi  cu  plăcere. 

Păziţi-vă  voi  toţi,  cari  îi  căutaţi  şi-i  rugaţi  să  vă  spună  vorbe  rele 
despre  alţii  şi  în  sfârşit  voi,  cei  cari  cunoaşteţi  viclenia  calumniatorilor  şi 
nu  va  deschideţi  buzele,  ca  să  apăraţi  pe  cei  calumniaţi! 

* 

Tot  asemenea  părtaş  se  face  în  păcatul  calumniei,  cel  care  aude 
clevetindu-se  ceva  despre  deaproapele  său  şi  apoi  aleargă  iute  şi  degrabă 
să-i  spună.  Un  astfel  de  om  chiar  dacă  spune  adevărul  curat,  chiar  dacă 
se  restrânge  exclusiv  la  aceea,  ce  a  auzit  dela  alţii,  şi’n  sfârşit  chiar  dacă 
are  cea  mai  bună  intenţîune,  a  căzut  şi  el  în  calomnie  prin  faptul,  că  a 
răspândit-o,  a  dus-o  mai  departe.  « Auzit-ai  vre-o  vorbă  despre  deaproa¬ 
pele  tău?  îngroapă-o  înlăuntrul  tău /»  —  Zice  înţeleptul  Sirach  XIX.  10. 
Iar  psalmistul  la  c.  CXL.  3:  «Pune  Doamne  strajă  gurii  mele  şi  uşă  de'n- 
grădire  împrejurul  buzelor  mele » ! 

Celce  nu  vorbeşte  niciodată  de  rău  pe  nimenea  şi  celce  are  cu¬ 
rajul  să  apere  de  calumnte  pe  cel  atacat  în  prezenţa  sa,  de  bună  samă 
este  omul  lui  Dumnezeu.  Şi  lui  Dumnezeu  are  să-i  mulţămească  fiecine, 
dacă  are  puterea  de  a-şi  străjuî  şi  pecetlui  gura  aşa,  ca  niciodată  să  nu 
scape  vre-o  vorbă  de  vătămare  şi  clevetire  asupra  altora. 

Dar  nu-i  deajuns  a  nu  face  pagubă,  ci  paguba  deja  făcută  trebuie 
restituită.  Nu-i  destul  a  nu  bârfi,  ci  cinstea  omului,  pătată  prin  calumnie, 
trebuie  reparată.  Aici  dăm  iarăşi  de  o  mare  greutate.  Căci  pe  cât  e  de 
uşor  a  calumniâ,  pe  atât  este  de  greu  a  repară  paguba  cauzată.  Şi  iată 
pentruce.  Aceea  ce-ai  vorbit,  când  ai  calumniat,  sau  a  fost  adevăr,  dar 
secret,  sau  a  fost  neadevăr.  Dacă  n’a  fost  adevărat,  eşti  dator  să-ţi  revoci 
cuvintele  şi  să  declari,  că  eşti  un  mincinos,  răutăcios,  pismătareţ  sau  cel 
puţin  un  om  uşuratic  şi  neserios;  dacă  a  fost  adevăr,  dar  un  adevăr 
secret,  atunci  vine  remuşcarea  şi  greutatea,  pentrucă  va  trebui  să  repari 
cinstea  respectivului  fără  să  recurgi  la  minciună.  Da,  satisfacţia  trebuie 
dată  în  tot  cazul.  Calumnia  trebuie  revocată,  aceasta  o  susţin  toţi  sfinţii 
părinţi  şi  toţi  învăţaţii  bisericeşti,  cari  s:au  ocupat  de  obiectul  acesta. 
Prin  calomnie  ai  furat  cea  mai  scumpă  comoară  a  omului:  cinstea.  Deci 
nu  poţi  fi  absolvat  de  păcat,  până  ce  n’ai  reînapoiat  comoara  răpită.  La 
aceasta  te  obligă  în  mod  imperios,  toate  legile  dumnezeeşti  şi  fireşti, 
şi’n  ultima  analiză  cinstea  celui  calomniat  şi  a  familiei  lui,  pe  care  ai 
murdărit-o.  A  revocă  calumnia  este  însă  mai  greu,  decum  se  pare  la 
prima  vedere.  Pentrucă,  spre  a  pune  pe  cel  calomniat  în  posesiunea 
cinstei  sale  de  mai  înainte,  va  trebui  să  strângi  in  mănunchiu  şi  să  legi 
la  un  loc  toate  vorbele  rele,  cari  le-ai  răspândit  în  dreapta  şi’n  stânga 
despre  el.  Tu  ai  calumniat  cătră  altul,  care  te-a  ascultat.  Cu  asta  însă 
nu  s’a  sfârşit.  Calumnia  a  sburat  mai  departe,  dela  unul  la  altul,  acum 
strânge-o,  dacă  mai  poţi.  Arunci  o  peatră  într’un  lac;  in  locul  unde  a 
căzut  apa  se  preface  într’un  inel ;  inelul  acela  se  lăţeşte  şi  face  un  inel 
mai  mare,  acela  un  altul  şi  mai  mare  şi  aşa  mai  departe,  până  când  cel 
mai  mare  inel  atinge  ţărmurii  lacului.  Tot  asemenea  se’ntâmplă  şi  cu 

pietricica  cuvântului,  care  o  arunci  în  cinstea  altuia;  vestea  rea  lăţită  de 
tine  ajunge  Ia  vecini,  apoi  în  oraş  şi  pe  urmă  în  ţara  întreagă.  Acum 
arunca-te  în  lac,  scoate  peatra  şi  opreşte  toate  inelele  sau  cercurile,  în 
cari  se  batjocoreşte  deaproapele  tău.  Ai  curagiui?  De  aceea  am  zis,  că 
a  repară  calumnia  e  foarte  greu.  Fiecare  dintre  noi,  iubiţilor  creştini, 
ştiţi  bine  din  propria  experinţă  cât  de  greu  se  poate  ispăşi  păcatul  acesta 
al  calumniei.  Aproape  fiecare  aţi  auzit  calumnîind  sau  aţi  fost  înşivă  ca¬ 
lomniaţi  din  partea  altora.  Câte  pagube  morale  şi  materiale  nu  aţi  suferit 
şi  voi  din  pricina  limbilor  rele?  Dar  întâmplatu-s’a  să  vină  vre-unul  să-şi 
revoace  calumnia?  Paguba  cauzată  v’a  restituit-o  vreodată  cineva?  Nu! 
răspundeţi  voi.  Aşadar  ce  se  întâmplă?  Dacă  repararea  cinstei  e  o  da- 
torinţă  necondiţionată  atunci  ce  este  cauza,  de  calumniatorii  mai  bucuros 
se  lipsesc  de  mila  Domnului,  mai  bucuros  preferă  să  peardă  împărăţia 
cerurilor  şi  să  intre  în  focul  iadului,  decât  să-şi  retragă  cuvintele  de  hulă 
şi  să-şi  facă  datorinţa?  Oh,  nu  pot  s’o  spun  asta,  fără  să  lăcrimez!  în 
chip  înspăimântător  văz  cum  se  îngrămădesc  greutăţile,  cari  stau  în  calea 
acestei  datorinţe  şi  în  urma  cărora  bârfitorii  sunt  apriori  destinaţi  pentru 
munca  vecinică  şi  chinurile  iadului.  Aţi  văzut  cum  şi  dacă  dintr’o  miie 
unul  s’a  hotărît  să-şi  revoace  calumnia,  se  mărgineşte  la  două  trei  vorbe. 
Dupăce  i-a  sfârticat  cinstea  şi  prestigiul  deaproapelui  său,  crede  că-i 
deajuns,  clacă  declară:  «Am  fost  iritat»  sau  «am  fost  rău  imformab.  Cu 
atâta  însă  nu-i  destul!  Trebuie  să  declari  pe  faţă  şi  fără  sfială:  «Ce-am 
zis,  nu-i  adevărat,  tu  nu  eşti  vinovat.  Iartă-mă».  Aceasta  este  însă  o  me¬ 
dicină  amară,  pe  care  nu  oricare  bârfitor  are  curajul  şi  stomacul  să  o 
înghiţă.  Mai  bine  preferă  să  moară,  decât  să  ia  leacul  acesta,  atât  de 
potrivnic  cu  natura  lui  mândră,  îngâmfată  şi  răutăcioasă. 

De  aceea  calumniatorii  vor  avea  să  stea  cu  toţii  înaintea  scaunului 
dumnezeesc,  la  judecata  cea  din  urmă.  Acolo  vor  fi  târîţi  aceşti  ucenici 
ai  lui  Satan,  aceşti  ucigaşi  ai  cinstei  oamenilor  şi  vor  avea  să  dea  samă 
de  vorbele  lor  şi  să  întoarcă  până  într'o  iotă  pagubele  pricinuite  cu  lim¬ 
bile  lor  veninoase.  Iar  pe  voi,  creştini  buni  şi  evlavioşi,  vă  sfătuesc  cu 
toată  dragostea  mea,  să  nu  aşteptaţi  până  în  ceasul  din  urmă  şi  dacă 
aţi  păcătuit  faţă  cu  bunul  nume  al  deaproapelui  vostru,  cu  voie  sau  fără 
voie,  nu  întârziaţi  a  vă  repară  greşaia  încă  în  viaţă  fiind,  pentrucă  dacă 
în  cursul  vieţii  e  atât  de  greu  a  achită  astfel  de  datorii  şi  a  reînapoiâ 
astfel  de  comori  răpite,  cu  cât  mai  greu  va  fi  în  ceasul  morţii  voastre. 
Pentrucă,  dacă  e  atât  de  uşor  a  calumnia  şi  atât  de  greu  a  luă  leacul 
căinţii  şi  părerii  de  rău,  pedeapsa  meritată  pentru  acest  păcat  fiţi  siguri, 
că  nu  va  întârziâ. 

* 

*  * 

Sfântul  Petru  Chrisologul  cu  drept  observă,  că  în  iad  cele  mai 
amare  chinuri  are  să  le  îndure  limba,  pentrucă  ea  e  pricina  celor  mai 
multe  rele  şi  păcate.  Bogatul  din  evanghelie,  care  ardea  în  focul  gheenei, 

a  rugat  pe  săracul  Lazar,  ca  măcar  limba  să  i-o  răcorească  cu  un  strop 
de  apă. 

Toţi  calumniatorii  de  regulă  mor  de  moarte  grabnică  şi  între  chinuri 
grozave.  Precum  ei  au  fost  nişte  vânzători  şi  trădători  în  viaţă,  astfel  îi 
surprinde  şi  pe  ei  moartea,  ca  un  trădător,  dela  spate,  pe  neaşteptate  şi 
deodată  le  amuţeşte  limba.  Şi  atunci  se  sfârşesc  în  chinuri  amare,  pen- 
trucă  mustrările  conştiinţii  le  zugrăvesc  deja  înaintea  ochilor  sufleteşti 
focul  mistuitor,  în  care  au  să  ardă  pe  lumea  ceealaltă.  Dreptatea  dum- 
nezeească  însăşi  pretinde,  ca  bârfitorii  să-şi  ia  pedeapsa  meritată,  pen- 
trucă  Dumnezeu,  care  este  iubire  (loan  I,  4.  8.)  nu  poate  suferi  pe  ca- 
iumniator,  care  e  răutate  şi  venin ;  Dumnezeu,  care  este  absoluta  blân- 
deţă  şi  bunătate ,  trebuie  să  pedepsească  pe  calumniator,  care  este  întru¬ 
parea  cruzimii  şi  a  fărădelegii. 

Sa  ne  încheiem  aşadar  cuvântarea  cu  cuvintele  scripturii:  « Moartea 
clevetitorului  rea  moarte  este  şi  mai  folositor,  decât  aceea  este  iadul» 
(Sitach  XVIII.  25.).  Da,  pentrucă  iadul  arde  numai  pe  cei  păcătoşi,  dar 
calumniatorul  arde  pe  cei  nevinovaţi.  Iadul  arde  numai  pe  duşmanii 
lui  Christos,  bârfitorul  însă  îl  răstigneşte  pe  însuşi  Christos.  De  aceea 
mai  bun  este  iadul,  decât  calumniatorul. 

Credeţi  dar,  că  este  de  folos  ca,  pentru  neînfrânarea  limbii  noastre, 
să  vă  câştigaţi  aşa  o  pedeapsă  înfricoşată,  cum  este  pregătită  pentru  toţi 
bârfitorii?  O  «nici  când  să  nu  vorbească  gura  voastră  de  faptele  oamenilor»! 
t Psalm.  XVI.  4). 

Proşterneţi-vă  dar  cu  toţii  ia  picioarele  doftorului  divin  al  sufletelor 
noastre,  care  a  zis:  «Trebuie  să  se  preamărească  Fiiul  omului,  ca  tot  celce 
crede  întrânsul,  să  nu  peară».  (Ioan  III  14—15). 

Faceţi  făgăduinţă  tare  şi  sfântă,  că  de  aici  înainte  vă  veţi  înfrâna 
limba,  vă  veţi  pune  strajă  gurii  voastre  şi  nu  veţi  mai  descoperi  faptele 
şi  slăbiciunile  deaproapelui  vostru.  Mergeţi  la  cei  pe  cari  ia-ţi  bârfit  şi  le 
cereţi  iertare  pentru  păcatul  acesta,  spunându-Ie  deschis,  că  n’aţi  vorbit 
adevărul  despre  ei.  Şi  nu  vorbiţi  despre  deaproapeie  vostru  nici  mult, 
nici  puţin,  cum  zice  fericitul  Augustin.  Aceste  cuvinte  ale  iui  să  vă  fie 
pururea  aminte,  pentrucă  sfânt  şi  adevărat  este,  că  numai  acela  trăieşte 
în  pace,  care  vede,  aude  şi  tacel 

Trad.  de  Gh .  Tulbure. 


Că  tot  care  va  chema  numeie  Domnului  se  va  mântui.  Cum  dară 
vor  chemă  întru  carele  nu  au  crezut?  Şi  cum  vor  crede  aceluia,  de  carele 
nu  au  auzit?  Şi  cum  vor  auzi  fără  de  propoveduitor ? 

Ap.  Pavel,  ep.  cătră  Romani,  c.  LO  st.  13—14. 

PREDICA  PENTRU  SFÂNTA  VINERE  A  PATIMILOR. 

După  Filarei,  mitropolitul  Moscvei. 

Ce  aşteptaţi  voi  astăzi,  iubiţii  mei  ascultători,  dela  slujitorii  Cu¬ 
vântului  ?  Cuvântul  nu  mai  este.  Cuvântul,  coetern  cu  Tatăl  şi  cu  Duhul, 
născut  pentru  mântuirea  noastră,  începutul  ori-cărei  vorbiri  pline  de  viaţă 
şi  de  rod,  tace  acum;  el  e  mort,  îngropat  şi  sigilat  în  mormânt.  Pentru 
a  jace  cunoscută  oamenilor  cu  mai  multă  claritate  şi  putere,  calea  vieţii, 
(Ps.  XV,  11),  acest  Cuvânt  sa  scoborît  din  ceriuri  şi  s'a  îmbrăcat  cu 
trupul;  dar  oamenii  n'au  voit  să  asculte  Cuvântul;  ei  i-au  sfâşiat  trupul, 
şi  iată  viaţa  lai  stârpită  a  fost  de  pe  pământ  (!s.,  LIII.  11).  Cine  ne  va 
da  acuma  cuvântul  de  viaţă  şi  mântuire?  Să  ne  grăbim  a  mărturisi  taina 
Cuvântului,  taină  care  va  desarmâ  pre  vrăşmaşii  lui  şi  care  îl  va  aduce 
pe  el  însuşi  în  sufletele  dispuse  să-l  primească.  Cuvântul  dzeesc  nu  poate 
fi  oprit  de  cătră  moarte.  După  cum  cuvântul  din  rostul  omenesc  nu  moare 
în  momentul,  în  care  încetează  de  a  fi  ascultat,  din  contră  câştigă  atunci 
o  noauă  putere  şi  trecând  prin  sentiment,  pătrunde  în  spiritul  şi  inima 
acelora,  cari  îl  ascultă  şi  pricep ;  tot  asemenea,  Cuvântul  ipostatic  al  lui 
Dzeu,  Fiul  lui  Dzeu,  în  întruparea  sa  mântuitoare,  murind  trupeşte  umple 
toate  lucrurile  (Efes.  IV.  10),  în  acelaş  moment,  cu  spiritul  şi  puterea  sa. 
Pentru  aceea  în  timp  ce  lisus  Christos  îşi  perde  puterile  şi-şi  dă  duhul 
pe  cruce,  cerul  şi  pământul  îi  împrumută  glasul  lor,  morţii  vestesc 
învierea  celui  răstignit,  stâncile  însăşi  se  aud  strigând  pentru  el.  «Şi  s’a 
întunecat  soarele  şi  s’a  rupt  catapeteasma  bisericei  prin  mijloc ,  şi  pământul 
s’a  cutremurat  şi  petrile  s’au  despicat  şi  multe  trupuri  ale  sfinţilor,  ce  ador¬ 
miseră  s’au  sculat.  (Luc.  XXIII,  45;  Mat.  XXVII,  51,  52).  Creştini,  Cuvântul 
întrupat  nu  tace,  —  decât  pentru  a  ne  vorbi  cu  mai  multă  putere  şi  mai 
mult  folos;  el  se  ascunde  pentru  ca  să  se  sălăşluiască  întru  noi  mult  mai 
adânc  (loan,  I.  14);  el  moare  pentru  a  ne  dărui  cu  moştenirea  sa.  Adu¬ 
naţi  în  acest  locaş  pentru  ca  să  convorbiţi  cu  lisus  cel  din  mormânt, 
ascultaţi  cuvântul  cel  viu  (Ebrei,  IV,  12)  al  dumnezeescului  defunct;  luaţi 
aminte  testamentul,  ce  vi  l-a  lăsat:  «Şi  eu  vă  rânduesc  voauă  împărăţie 
precum  mi-a  rânduit  mie  Tatăl  meu.  (Luca,  XXII,  29). 

Insă,  pentruca  nu  cumva  visuri  nepotrivite  cu  măreţia  acestei  mo¬ 
şteniri  să  întoarcă  privirile  noastre  dela  lisus,  cel  crucificat,  care  trebue 
să  cheme  în  prima  linie  atenţiunea  noastră  în  aceste  zile  mari,  să  ob¬ 
servăm  cu  îngrijire,  iubiţi  creştini,  că  moştenitorii  săi  cei  dintâi,  n’au 
primit  —  Ia  moartea  lui  —  altă  comoară  decât  lemnul  crucii,  pe  care  a 
suferit  şi  a  murit;  ei  n’au  învăţat  pe  aceia,  cari  voiau  să  ia  parte  la  mo¬ 
ştenirea  împărăţiei  sale  decât  această  cruce  sub  imagini  figurative.  Ce 
învăţăm  noi  din  aceasta?  Că  după  cum  a  trebuit  să  pătimească  Christos 
şi  să  intre  intru  slava  sa,  care  a  avut-o  întru  Tatăl  său  (Luca,  XXIV,  26); 
tot  astfel,  prin  multe  necazuri  cade-se  creştinului  a  intră  întru  împărăţia 
pe  care  Christos  i-a  pregătit-o  (Fapt.  ap.  XIV,  21);  ca  după  cum  crucea 

lui  Christos  este  pentru  toţi  uşa  acestei  împărăţii,  tot  asemenea  crucea 
creştinului  este  pentru  fie-care  fiu  al  aceleiaş  împărăţii  cheia  care  trebue 
să-l  introducă  în  moştenirea  sa.  lată  conţinutul  acestui  însemnat  cuvânt 
al  crucii  (1  Cor,,  I.  18.),  al  acestui  cuvânt  atât  de  înălţat  preste  însemnă¬ 
tatea  spiritului,  atât  de  cuprinzător  pentru  credinţă,  aşa  de  puternic  prin 
Dumnezeu.  Să-i  ducem  ca  o  picătură  de  smirnă,  la  mormântul  cuvântului 
care  este  izvorul  vieţii. 

Mai  înainte  de  ce  Fiiul  lui  Dumnezeu  întrupat  a  luat  şi  purtat  crucea 
sa,  aceasta  cruce  aparţinea  oamenilor.  La  început  ea  a  fost  făcută  din 
lemnul  pomului  ştiinţa  binelui  şi  râului.  Cel  dintâi  om  se  cugetă  numai 
să  încerce  fructul  acestui  arbore;  dar  îndată  ce  a  gustat  din  el,  şi  arbo¬ 
rele  cel  oprit  s’a  prăbuşit  cu  toate  crăngile  sale  şi  cu  toate  râmurelele 
sale  din  toată  povara  sa  asupra  corpului  celui  ce  a  violat  porunca  cea 
divină.  întunerecul,  întristarea,  spaima,  ostenelele  boalele,  moartea,  mi¬ 
zeria,  umilirea,  vrăşmăşia  de  orice  neam,  toate  puterile  stricăcioase,  într’un 
cuvânt  —  ca  şi  deslănţuite  din  arborele  fatal,  se  întrarmara  contra  lui,  şi 
fiiul  mărirei  ar  fi  fost  aruncat  pentru  totdeauna  în  iad,  dacă  mila,  in 
sfaturile  sale  cele  vecinice,  nu  i-ar  fi  întins  mânile  şi  nu  l-ar  fi  susţinut 
în  căderea  sa.  Fiiul  lui  Dumnezeu  a  luat  asupra  sa  povara,  ce  apăsă 
asupra  omului;  primi  de  a  sa  crucea  omului  şi  nu-i  Lăsă  lui  decât  să 
urmeze  acestei  cruci,  nu  insă,  nici  de  cum  —  pentru  a  sprijini  pe  cel 
Atot-Puternic  să  susţină  greutatea,  ci  pentruca  şi  el  însuşi,  cu  mica  lui  cruce, 
care  îi  rămânea  moştenire  —  să  fie  purtat  de  puterea  crucei  celei  mari  — 
ca  şi  luntriţa  pe  care  o  atrag  urmele  unei  corăbii  mari.  Astfel,  crucea  cea 
de  manie  se  schimbă  in  cruce  de  iubire ;  crucea  care  închidea  paradisul 
devine  o  scară  îndreptată  cătră  cer;  crucea  făcută  din  pomul  grozav  al 
ştiinţei  binelui  şi  răului ,  udată  cu  sângele  dumnezeesc  se  schimba  în 
pomul  de  vieaţă.  Fiiul  lui  Dumnezeu  înviază  natura  noastră  şi  sfinţeşte 
prin  pătimiri  pe  începătorul  mântuirei  noastre;  că  întru  ceeace  a  pătimit, 
însuş  fiind  ispitit,  poate  şi  celor  ce  se  ispitesc  să  le  ajute;  el  merge  pur- 
tându-şi  crucea,  şi  aduce  la  slavă  pe  aceia  care  îl  urmează  (Evrei,  II,  10 
18;  IV,  15).  Cine  va  măsură  aceasta  cruce  a  întregii  lumi  purtată  de  au¬ 
torul  mântuirei  noastre?  Cine-i  va  socoti  greutatea?  Cine  va  calculă  mul¬ 
ţimea  de  cruci  osebite  din  cari  se  compune,  asemenea  mârei  —  ce  con¬ 
stă  din  picături  de  apă?  Aceasta  cruce  n’a  fost  dusă  numai  din  Ierusalim 
până  la  Golgota,  cu  ajutorul  lui  Simon  Cirenaicul,  ci  a  fost  şi  dela  Get- 
simani  până  la  Ierusalim  şi  dela  Vitleem  chiar  până  la  Getsimani.  întreagă 
vieaţa  lui  lisus  n'a  fost  decât  o  cruce,  şi  nimenea  n’a  pus  mână  de  ajutor 
la  povară,  decât  doară  pentru  a  o  apăsă:  El  a  călcat  singur  întru  mânia 
sa,  şi  din  toate  neamurile  nici  un  bărbat  n’a  fost  cu  ei  ţls.  LXIII,  3). 

Divinitatea  se  împreună  cu  umanitatea,  vecinicul  cu  trecătorul,  infi¬ 
nitul  cu  finitul,  nefăcutui  cu  creatura  sa,  fiinţa  prin  esenţă  cu  neantul:  ce 
cruce  nemărginită  şi  neînţeleasă  trebue  să  rezulte  din  aceasta  împreunare  1 
Dumnezeu-Omul,  a  cărui  venire  pe  pământ  ceriurile  o  serbează,  se  arată 

acî  în  condiţia  cea  mai  umilită  a  omenirii,  în  cel  mai  mic  din  oraşele 
cele  mai  mici  din  împărăţiile  pământului;  el  n’are  nici  adăpost,  nici  leagăn; 
împreună  cu  săracii  săi  părinţi,  abia  câţiva  păstori  se  ocupă  de  naşterea  sa. 

Opt  zile  socotite  din  noua  existenţă  a  celui  Vecinie,  îl  supun  legii 
sângerătoare  a  circumciziunei. 

Dumnezeul  templului  este  dus  în  templu  pentru  a  fi  pus  înaintea 
Domnului,  şi  celce  a  venit  să  rescumpere  lumea  este  rescumpărat  cu  preţul 
a  doi  pui  de  porumb  (Luca,  II,  22,  24). 

Atunci,  când  încă  ’i  fără  glas,  sabia  cuvântului  crucii  se  ascute  deja 
asupra  lui  prin  rostul  lui  Simeon  şi  săgetează  inima  maicei  sale  (Luca 
11,  34.  35). 

Câţiva  străini  vin  să-l  salute  în  numele  regelui  Evreilor ;  dar  aceasta 
neînsemnată  închinăciune  excita  în  contra  lui  ura  Iui  Irod,  îl  face  nevinovat 
pretext  pentru  o  vărsare  de  sânge,  şi  îl  sileşte  să  se  depărteze  din  po¬ 
porul  lui  Dumnezeu,  şi  să-şi  afle  scăpare  la  un  popor  adorator  de  idoli. 

înţelepciunea  nemărginită  şi  divină  nu  sporiă,  decât  cu  vârsta  în  în¬ 
ţelepciune  înaintea  lui  Dumnezeu  şi  ă  oamenilor.  Sorgintea  şi  începătorul 
oricărui  har  primeşte  harul  (Luca  II,  52).  Treizeci  de  ani,  Domnul  ceriu- 
rilor  şi  Regele  măririi  se  ascunde  dinaintea  cerului  şi  a  pământului  prin  o 
adâncă  supunere  căfră  doi  muritori,  pe  cari  a  binevoit  a-i  numi  părinţii  săi. 

Ce  n’a  avut  lisus  să  sufere  mai  apoi,  din  ziua  introducerii  sale  în 
funcţiunea  solemnă  de  rescumpărător  al  neamului  omenesc! 

Sfântul  Iui  Dumnezeu,  venind  să  sfinţească  pe  oameni,  se  apleacă, 
împreună  cu  cei  păcătoşi,  cari  cer  să  fie  curăţiţi,  sub  mâna  unui  om,  şi 
primeşte  botezul ;  botez  —  într’adevăr,  iubiţii  mei  ascultători,  căci  el  se 
cufundă  mai  puţin  în  apă,  decât  în  marea  de  dureri  ale  crucii. 

Celce  cercetează  inimile  şi  rărunchii  este  supus  el  însuşi  ispitirei. 
Pânea  cerească  este  în  prada  foamei  pământeşti.  Acela,  înaintea  căruia 
tot  genunchele  trebue  să  se  plece  în  cer,  pe  pământ  şi  în  cele  de  desupt, 
sufere,  ca  şeful  puterilor  diavoleşti  să-i  ceară  adoraţiunea  sa  (Mat.  IV,  9). 

Mijlocitorul  între  Dumnezeu  şi  oameni  se  descopere  oamenilor,  dar 
ei  sau  că  nu-1  recunosc  sau  nu  voesc  să-l  cunoască.  Ei  consideră  învă¬ 
ţătura  lui  ca  hulă  (Mat.  IX,  3),  lucrările  lui  ca  fiind  contrare  legii  (loan 
IX,  16),  minunile  Iui  ca  fiind  făcute  în  numele  lui  Beelzebub  (Mat,  XII,  24). 
Dacă  el  îndeplineşte  binefacerile  şi  minunile  sale  Sâmbăta,  ei  îl  acuză  de 
violarea  sabatului.  Dacă  el  respinge  pe  ceice  greşesc,  şi  dacă  primeşte 
pe  ceice  se  căiesc,  ei  îi  reproşază,  că  este  prietin  cu  păcătoşii  (Mat.  XI, 
19).  Acî,  ei  caută  să-l  prindă  pre  el  în  cuvânt  (Mat.  XXII,  15);  acî,  îl  conduc 
pe  vârful  unui  munte,  de  unde  să-l  arunce  (Luca  IV,  29);  altădată,  ei  iau 
pietrii,  ca  să  arunce  întrânsul  (loan  VIII,  59);  în  nici  o  parte  nu-i  îngă¬ 
duie  să-şi  plece  capul  (Mat.  VIII,  20).  Inviază  el  un  mort,  vrăşmaşii  lui 
se  sfătuiesc,  ca  să-l  omoare  pre  el  însuşi  (loan  XI,  43,  44,  46,  53).  îl  salută 
poporul  ca  rege  la  intrările  Ierusalimului,  toate  puterile  pământeşti  se  ridică 
ca  să-l  judece  ca  pe  un  făcător  de  rele.  In  numărul  ales  al  prietinilor  săi, 

el  vede  un  trădător  ingrat,  cel  dintâi  instrument  al  morţii  sale,  cei  mai 
buni  dintre  ei  îi  sunt  un  subiect  de  sminteală,  opunându-î  cugetările  lor 
omeneşti,  când  el  păşeşte  la  opera  sa  dumnezeească  (Mat.  XVI,  23). 

Vei  depune  oare  dumnezeescule  păstor  al  crucii,  fie  şi  pentru  un 
moment  măcar,  sarcina  enormă,  ce  din  ce  in  ce  se  îngrămădeşte  împovă- 
rându-ti  tot  mai  mult  umerii  tăi?  Te  vei  odihni  oare  puţin  timp  pentru 
aţi  înot  puterile  tale  în  vederea  unor  noi  cuceriri,  cel  puţin  din  condescen¬ 
dentă  pentru  neputinţa  celor  cari  te  urmează?  Intr’adevăr,  apropiindu-te 
de  Golgota,  Tu  te  opreşti  pe  Tabor.  Mergi,  urcă-te  pe  acest  munte  de 
mărire;  strălucească  faţa  ta  de  lumină  cerească,  vestmintele  tale  radieze 
de  curăjie;  legea  şi  profeţii  recunoască  în  tine  îndeplinirea  lor;  asculte 
lumea  glasul  de  iubire  al  Tatălui  tău! 

însă  nu  observaţi  voi  —  iubiţii  mei  ascultători,  că  crucea  urmează 
pe  Christos  chiar  şi  pe  Tabor,  şi  că  cuvântul  crucii  nu  se  desparte  de 
cuvântul,  care  preamăreşte?  Despre  ce  convorbesc  împreună  cu  lisus,  în 
mijlocul  unei  asemenea  măriri,  Moise  şi  Ilie?  Ei  vorbesc  despre  crucea 
şi  moartea  lui :  Ei  grăiau  de  eşirea  lui,  care  vrea  să  o  plinească  în  Ieru¬ 
salim  (Luca  IX,  31).  Multă  vreme  lisus  purtă  ciucea  sa  fără  a-i  simţi  apă¬ 
sarea;  dar  în  sfârşit  datui-s’a  ca  unui  leu  ca  să-şi  sdrcbească  toate  oasele 
sale  (Is.  XXXVIII,  13).  Să-l  urmăm,  împreună  cu  Petru  şi  fii  lui  Zevedeiu, 
în  grădina  Getsimani,  şi  să  pătrundem  c’o  privire  atentă  în  întunecimea 
ultimei  sale  nopţi  de  pe  pământ.  Act  el  nu  mai  ascunde  năcazul,  ce-i 
sfâşie  tot  sufletul :  întristat  este  sufletul  meu  până  la  moarte  (Mat.  XXII,  38). 
Convorbirea  lui  umilită  cu  Tatăl  său  consubstanţial  departe  de  a-1  scăpă, 
îl  ţine  sub  greutatea  suferinţei  sale. 

Părintele  meu,  de  este  cu  putinţă,  treacă  dela  mine  păharul  acesta ; 
însă  nu  precum  voiesc  eu,  ci  precum  tu  (Mat.  XXIV,  39).  Acela,  care  umple 
toate  cu  cuvântul  puterii  sale,  are  trebuinţă  acum,  de  un  înger,  care  să-l 
întărească  (Luc.  XXII,  43).  Această  întristare  până  la  moarte  a  lui  lisus 
va  apărea  poatecă  unora  dintre  noi  nedeamnă  de  cel  nemuritor.  Dar  să 
ştie  ei,  că  această  întristare  nu  este  efectul  nerăbdării  omeneşti,  ci  a  drep¬ 
tăţii  dumnezeeşti.  Puteâ  oare,  mielul  cel  junghiat  dela  întemeierea  lumei 
(Apoc.  XIII,  8),  să  scape  dela  altarul  jertfei  sale?  Acela,  pre  care  Tatăl 
său  1-a  sfinţit  şi  l-a  trimis  în  lume  (loan  X,  36),  acela,  care  a  luat  asupra 
sa  dela  început  misiunea  de  a  împacă  pe  oameni  cu  Dumnezeu,  puteâ  el 
oare  să  se  îndoiască  de  împlinirea  acestei  misiuni,  cugetându-se  simplu  la 
suferinţe? 

Dacă  el  puteâ  avea  oarecare  nerăbdare,  aceasta  eră  nerăbdarea  de 
a  împlini  răscumpărarea  noastră  şi  a  îndeplini  fericirea  noastră.  Şi  cu  botez 
am  a  mă  boteză,  şi  cum  mă  strâmtorez  până  ce  se  va  sfârşi!  (Luc.  XII,  50). 
Aşadară,  dacă  el  este  întristat,  nu  este  de  a  sa  proprie,  ci  de  a  noastră 
întristare;  dacă  noi  îl  vedem  ca  pe  omul  durerilor,  ca  un  lepros  bătut  de 
Dumnezeu  cunoscut  cu  păsuri,  este  că  el  a  purtat  păcatele  noastre  şi  cu 
durerile  noastre  s’ a  încărcat  (Iis.  LIII,  6,  7);  paharul,  ce  i-1  dă  Tatăl  său, 

este  păharul  tuturor  fărădelegilor  —  ce  am  făcut  şi  al  tuturor  pedepselor 
—  ce  nî-s'au  pregătit,  şi  care  ar  fi  cufundat  lumea  întreagă,  dacă  nu  l-ar 
fi  primit  el,  strâns  şi  golit  singur  el.  Acest  păhar  a  fost  pregătit  mai 
întâi  de  toate  de  nesupunerea  lui  Adam,  apoi  de  corupţiunea  lamei  celei 
dintâi  (Gen.  VI,  12;  11,  Petru  H,  5),  de  mândria  şi  neevlavia  Babilonului, 
de  învârtoşarea  inimei  şi  nepocăinţa  Egiptului,  de  prefăcătoria  Ierusali¬ 
mului,  care  a  omorît  pe  proroci  şi  a  ucis  cu  petrii  pre  ceice  erau  trimişi 
la  el  (Mat.  XXIII,  37),  de  răutatea  Sinagogii,  de  superstiţiile  păgânismului, 
de  aroganţa  filozofilor,  şi  în  sfârşit  (deoarece  răscumpărătorul  a  purtat  chiar 
şi  păcatele  viitoare  ale  lumei)  de  smintelele,  cari  au  avut  loc  până  la  creşti¬ 
nism:  împărţirile  turmei  unice  a  singuraticului  Păstor,  subtilităţile  îndrăsneţe 
ale  învăţătorilor  celor  mincinoşi,  sărăcirea  credinţei  şi  a  dragostei,  în  împă¬ 
răţia  dragostei  şi  a  credinţei,  înoirea  impietăţii  în  sînul  evlaviei  însăşi.  Să 
adaugem  la  a(  estea  tot  ceeace  aflăm  în  noi  şi  afară  de  noi,  ce  merită 
mania  şi  urgia  lui  Dumnezeu,  şi  încă  toate  acelea,  ce  noi  ne  punem  toate 
silinţele  să  luăm  pe  furiş  conştienţei  noastre  sub  numele  special  de  slă¬ 
biciuni:  faptele  nesocotite  şi  plăcerile  criminale  ale  tinereţii,  învârtoşarea 
bătrâneţe!,  uitarea  providenţei  în  prosperitate,  murmurul  în  nefericire,  vani¬ 
tatea  în  binefaceri,  poftele  în  lucruri,  lenea  noastră  de  a  ne  îndreptă,  căderile 
noastre  dese  dupăce  ne-am  ridicat,  indolenţa  şi  neactivitatea,  risipele  proprii 
mărirei,  licenţa  veacului  (abuzul  de  libertate)  mândră  de  chimerele  ştiinţei ; 
toate  aceste  puvoaie  de  nedreptăţi  s’au  topit  împreună  pe  lisus,  pentru 
a-i  formă  un  singur  păhar  de  întristare  şi  durere;  tot  iadul  sa  conjurat 
contra  acestui  suflet  ceresc:  este  atunci  aşa  de  mirare,  că  el  este  întristat 
până  la  moarte? 

Cuvântul  nostru  slăbeşte,  iubiţi  ascultători,  în  faţa  datoriei  de  a  însoţi 
pe  marele  martir  din  Getsimani  până  la  Ierusalim  şi  până  pe  Golgota, 
dela  suferinţa  morală  până  la  cea  reală.  Dar  slujbele  sfinte  îndeplinite 
astăzi  de  cătră  biserică  au  înfăţişat  deja  privirei  voastre  această  cale  şi 
această  cea  din  urmă  suferinţă.  Ea  este  aşa  de  dureroasă,  încât  soarele 
n’a  fost  în  stare  să  o  privească ;  atât  de  grea,  încât  pământul  s’a  cutremurat 
sub  povara  ei.  Toate  torturile  interne  şi  externe,  cele  mai  crude  şi  mai 
insultătoare,  îndurate  în  cea  mai  candidă  din  nevinovăţii,  îndurate  drept 
răsplătire  la  nenumărate  binefaceri;  Sfântul  sfinţilor  dat  chinurilor  de  meşterii 
tuturor  fărădelegilor,  Creatorul  martirizat  din  partea  creaturilor  sale ;  —  a 
suferi  pentru  cei  nevrednici,  pentru  ingraţi,  pentru  autorii  înşişi  ai  sufe¬ 
rinţelor  sale;  a  suferi  pentru  mărirea  lui  Dumnezeu,  şi  sa  fi  părăsit  de 
Dumnezeu;  ce  adâncime  nemăsurată  de  dureri! 

Dumnezeul  meu!  Dumnezeul  meu!  pentruce  ai  părăsit  pe  prea  iubitul 
tău?  De  fapt,  Doamne,  Tu  l-ai  părăsit  pentru  un  moment,  pentru  a  nu  ne 
părăsi  pre  noi  pe  veci,  cari  te-am  părăsit  pre  tine.  De  astăzi,  el  domneşte, 
cu  măreţie  este  îmbrăcat,  încinsu-s’a  cu  tărie  şi  întemeiat-a  lumea  şi  nu 
se  va  clăti  (Ps.  XCII,  1).  înălţat  de  pe  pământ  prin  cruce,  el  acopere 
pământul,  şi  trage  pe  toţi  La  sine  în  cer  (loan  XII,  32), 

Dar  ori  cât  de  mare  şi  cât  de  dumnezeească  este,  pentru  a  trage 
toate  Ia  sine,  puterea  lui  lisus  Christos  —  el  nu  ne  poate  altcum  să  ne  tragă 
după  sine  (Cânt.  I.  3)  decât  infingându-şi  crucea  sa  In  noi,  decât  împreu- 
nându-ne  năcazul  nostru  cu  al  lui.  Oricine  va  voi  să  vie  după  mine ,  să-şi 
ia  crucea  sa  în  toate  zilele  şi  să-mi  urmeze  mie  (Luc.  IX,  23).  Intr’adevăr, 
cu  toate  că,  prin  sângele  său  amanet  al  legăturei  sale  şi  prin  crucea  sa, 
el  a  împlinit  expiarea  tuturor  păcatelor,  a  răscumpărat  lumea  din  blestem 
şi  ne-a  deschis  intrarea  în  sfânta  Sfintelor,  deoarece  nimenea  nu  poate 
intra  acolo  decât  ca  sacrificator  şi  victimă,  noi  suntem  datori  să  ne  dăm 
ca  victime  în  mânile  acestui  mare  preot  după  rândutala  lui  Melhisedec; 
câtă  vreme  blestemul  este  rodul  păcatului  şi  păcatul  îşi  are  rădăcina 
sa  în  voinţa  liberă  —  nouă  ni  se  cade  pentru  a  ne  însuşi  iertarea 
şi  răscumpărarea,  îndreptarea  şi  sfinţirea  lui  lisus  Christos  —  să  oferim  de 
bunăvoie  voinţa  noastră  acţiunii  eficace  a  crucii  lui  lisus-Christos.  Aceasta 
o  voiesc  aceia,  cari  au  înţeles  de  fapt  toată  puterea  dumnezeească  cuprinsă 
în  cuvântul  crucii,  când  ne  învaţă  aşa  de  adesea  prin  exemplele  şi  dis¬ 
cursurile  lor,  să  fim  răstigniţi  împreună  cu  Christos,  să  fim  răstigniţi 
lamei,  trupul  să  ni-l  răstignim  împreună  cu  patimele  şi  poftele,  nu  pentru 
noi  să  trăim,  să  plinim  în  trupul  nostru  lipsele  năcazurilor  lui  lisus  Christos 
(Rom.,  VI.  6;  Gal.,  VI,  14;  V,  24;  Rom.,  XIV,  7;  Colos,,  I,  24).  Cu 
cât  noi  purtăm  cu  mai  multă  statornicie  şi  răbdare  povara  crucei  noastre, 
cu  atât  primim  cu  prisosinţă  darurile  Iui  Dumnezeu  cari  ne-au  fos'  câş¬ 
tigate  de  crucea  lui  lisus  Christos:  Că  precum  prisosesc  patimele  lui  Christos 
întru  noi,  aşa  prin  Christos  prisoseşte  şi  mângâierea  noastră  (II.  Cor.  I  5). 
Păcătosul,  care  purtându-şi  crucea  sa  cu  bărbăţie  ajunge  în  sfârşit  a  se 
unî  cu  ea  însuş,  dându-se  cu  o  supunere  fără  rezervă  tuturor  înrâuririlor 
mântuitoare  sub  privirea  lui  lisus  cel  răstignit,  acela  va  ascultă  in  curând 
împreună  cu  tâlharul,  acel  cuvânt  de  bucurie: 

Astăzi  ta  vei  fi  cu  mine  în  raiu.  Suferinţa  în  faţa  lui  lisus  Christos 
şi  Ia  exemplul  lui  este  intrarea  în  cer. 

Dupăcum  crucea  văzută  şi  reală  este  steagul  suveran  al  împărăţiei 
lui  lisus  Christos,  tot  aşa  crucea  nevăzută  este  pecetea  şi  semnul  distinctiv 
al  adevăraţilor  servitori,  al  aleşilor  împărăţiei  lui  Dumnezeu.  Ea  este  ama¬ 
netul  preţios  al  dragostei  lui  Dumnezeu,  sceptrul  (toiagul)  părintesc,  care 
sdrobeşte  şi  sfărîmă  mai  puţin  decât  sprijineşte  şi  mângâie  (Psalm  II,  9; 
XXII,  4),  focul  curâţitor  al  credinţei,  soţul  nădejdei,  otrava  sensualităţii, 
stăpâna  patimilor,  chemarea  Ia  rugăciune,  păzitoarea  nevinovăţiei,  mama 
umilinţei,  învăţătoarea  inţelepciunei,  conducătoarea  copiilor  împărăţiei. 
Unde  au  crescut  toţi  sfinţii,  cari  au  fost  conducătorii  şi  apărătorii  bisericii, 
Iosifii,  Moisii,  Daniilii,  Paulii?  Iu  şcoala  suferinţii.  Când  a  fost  biserica  mai 
productivă,  mai  înfloritoare  şi  când  a  produs  ea  mai  multă  sfinţenie? 
A  fost  atunci,  când  câmpul  Domnului  a  fost  arat  fără  întrerupere  de  cătră 
cruce  şi  udat  de  sângele  martirilor.  Cine  sunt  aceia,  cari  încunjură  tronul 
de  mărire  al  mielului,  întrebă  oarecare  pe  loan  în  viziunea  sa?  Aceştia, 

cati  sunt  îmbrăcaţi  cu  vestmintele  cele  albe,  cine  sunt?  şi  de  unde  au  venit? 
(Apoc.  VII,  13).  Şi  deoarece  el  n’a  putut  să-i  recunoască  în  acea  mărire 
dumnezeească,  i  s'a  spus  lui,  că  aceia  erau,  ceice  fuseseră  însemnaţi  cu 
sigiiul  crucii:  Aceştia,  sunt  ceice  vin  din  năcazul  cel  mare ,  şi  şi-au  spălat 
vestmintele  lor  şi  şi-au  albit  vestmintele  lor  in  sângele  mielului  (Apoc.  VII, 
14).  Cât  de  mare  este  nebunia  acelora,  cari  voesc  să  zădărnicească  crucea 
lui  lisus  Christos  (I  Cor.  I,  17),  şi  cari  îşi  închipuiesc,  că  cunosc  puterea 
învierii  lui,  fără  împărtăşirea  patimilor  lui!  (Filipeni  III,  10).  Dacă  lisus 
Christos  este  vieaţa  şi  calea  (Ioan  XIV,  6),  care  conduce  la  vieaţă,  cum 
vor  putea  ei  ajunge  le  vieaţa  lui  lisus  Christos,  fără  a  merge  pe  calea  lui? 
Pot  ei  —  membre  moleşite  —  să  alcătuiască  un  trup  împreunat  cu  un 
cap  încoronat  de  spini  (Efes.  IV,  15,  16)? 

E  cu  putinţă  mădularelor  să  fie  în  odihnă  şi  linişte,  când  capul  e 
cuprins  de  întristare,  în  casne  şi  infamie;  să  se  uite  pe  sine  omul  în  plă¬ 
ceri  sgomotoase,  când  el  (capul)  e  în  prada  durerilor  de  moarte;  e  cu 
putinţă  să  bei  cu  cupa  plină  din  bucuriile  lumeşti,  când  lui  îi  e  sete  şi 
nu-i  adăpat  decât  cu  oţet;  e  posibil  ca  omul  să  se  înalţe  cu  mândrie, 
când  el  îşi  apleacă  capul;  se  poate  să  nu  voeşti  să  suferi  —  cel  puţin  un 
moment  —  pentru  propriile  păcate  şi  propriile  nedreptăţi,  când  el  îşi  dă 
sufletul  pentru  păcatele  şi  nedreptăţile  altora;  să  trăeşti  lumei  şi  trupului, 
când  el  îşi  dă  sufletul  său  lui  Dumnezeu?  Oh,  omule,  atras  cătră  cer 
de  harul  lui  Dumnezeu,  dar  oprit  în  lume  de  trupul  tău!  vezi-ţi  chipul 
tău  în  nefericitul  acela,  care  —  cufundat  în  apă  —  se  sbate  pentru  a  se 
susţinea  la  suprafaţă;  el  îşi  întinde  fără  încetare  braţele  sale  în  formă  de 
cruce  şi  în  chipul  acesta  ajunge  să  învingă  valurile  protivnice.  Priveşte 
pasărea,  când  ea  voieşte  să  se  ridice  de  pe  pământ:  ea  se  întinde  în 
chipul  crucii  şi-şi  ia  sborul  său.  Caută  şi  tu  tot  asemenea  —  în  cruce  — 
mijlocul  de  a  te  smulge  din  lume  şi  a  te  înălţă  cătră  Dumnezeu.  Cuvântul 
crucii  este  —  pentru  cei  ce  se  mântuesc,  —  puterea  lui  Dumnezeu  (I  Cor- 
I,  18).  Amin.  llie  Beleuţă. 


CUVÂNT  LA  DUMINECA  5-a  A  SFÂNTULUI  ŞI  MA¬ 
RELUI  POST, 

de  cel  întru  sfinţi  părintele  nostru  loan  Gură  de  Aur.1 


„Cereţi  şi  veţi  luă“ 

(loan.  XVI,  24). 


Puterea  rugăciunii. 

De  sigur  nimica  nu  este  mai  puternic,  decât  rugăciunea.  Un  împărat 
în  haină  de  porfiră  nu  este  mai  slăvit  decât  rugătorul,  pe  care  îl  împo¬ 
dobeşte  vorbirea  sa  cu  Dumnezeu.  Precum  un  om,  care  vorbeşte  cu  îm* 


1  Din  „Şasezeci  şi  patru  cuvinte  sau  Predice",  traduse  de  episcopul  de  Roman 
Melchisedec,  tip.  Bucureşti,  1883. 

paratul  în  prezenţa  întregei  oştiri,  a  comandanţilor  şi  a  domnilor,  prin 
aceasta  atrage  asupra-şi  ochii  tuturor  şi  capătă  însemnătate ;  aşa  se  întâmplă 
şi  cu  cei  ce  se  roagă.  Socoteşte  numai,  ce  vrea  să  zică,  când  un  om  în 
prezenţa  tuturor  îngerilor,  Arhanghelilor,  Serafimilor,  Cheruvimiior  şi  a 
tuturor  puterilor  cereşti,  cu  toată  bucuria  şi  siguranţa  se  apropie  de  îm¬ 
păratul  împăraţilor  şi  cutează  a  vorbi  cătră  dânsul  ?  Care  cinste  s'ar  putea 
asemănă  cu  aceasta?  Dar  nu  numai  cinste,  ci  şi  un  mare  folos  urmează 
pentru  noi  din  rugăciune,  şi  chiar  înainte  de  a  fi  primit  aceea  pentru 
care  ne  rugăm. 

Adecă  îndată  ce  întinde  cineva  manile  sale  la  cer  şi  chiamă  pre 
Dumnezeu,  deodată  retrage  inima  sa  dela  toate  lucrurile  cele  pământeşti, 
şi  se  strămută  cu  duhul  în  vieaţa  cea  viitoare.  El  atunci  gândeşte  numai 
la  cele  cereşti,  şi  în  timpul  rugăciunii  nu  are  nimica  comun  cu  vieaţa  cea 
pământească,  dacă  insă  se  roagă  bine.  Dacă  cumva  se  aţîţă  mânia  lui,  ea 
uşor  se  potoleşte  prin  rugăciune;  dacă  poftele  lui  se  aprind,  focul  lor 
lesne  se  stinge;  de  l-ar  chinui  încă  şi  pisma,  el  lesne  o  va  alungă,  şi  se 
întâmplă  ceeace  zice  prorocul  despre  răsăritul  soareiui.  Dar  ce  zice  el? 
«pus-ai  întunerec  şi  s’a  făcut  noapte,  când  se  mişcă  toate  fearăle  pădurii ; 
puii  leilor  răcnesc  după  pradă  şi  cer  dela  Dumnezeu  hrana  lor;  când 
însă  răsare  soarele,  ele  fug  şl  se  târăsc  în  culcuşurile  lor»  (Ps.  Cili,  20— 22). 
Deci  precum  la  ivirea  razelor  soarelui  toate  fearăle  apucă  fuga  şi  se  ascund 
în  culcuşurile  lor;  aşa,  când  rugăciunea,  ca  raza  soarelui,  iese  din  gura 
noastră  şi  din  buzele  noastre  şi  se  luminează  sufletul  nostru,  fug  toate 
patimile  cele  fără  de  minte  şi  dobitoceşti  şi  se  ascund  în  cotloanele  lor, 
numai  dacă  ne  rugăm  cu  râvnă,  cu  duh  luător  aminte  şi  cu  sufletul  deştept. 
De  ar  veni  atunci  chiar  Satana,  e!  va  trebui  să  se  depărteze  şi  duhul  cel 
rău  să  fugă.  Adecă  precum  când  stăpânul  vorbeşte  cu  o  slugă  a  sa,  nu 
cutează  vre-o  altă  slugă  a  se  apropia  şi  a-i  stingheri,  aşa  cu  atâta  mai 
puţin  cutează  duhurile  cele  rele  a  ne  stingheri,  când  noi  convorbim  cu 
Dumnezeu  cu  râvna  cuviincioasă.  Rugăciunea  este  un  liman  pentru  cei 
sbuciumaţi  de  furtună,  o  ancoră  pentru  cei  goniţi  de  valuri,  un  toiag 
pentru  ceice  se  clatină,  o  comoară  pentru  cei  săraci,  o  siguranţă  pentru 
cei  bogaţi,  un  ajutor  împotriva  boalelor  şi  o  ocrotire  pentru  sănătate. 
Rugăciunea  face  neperitoare  bunurile  ce  posedăm,  şi  cu  toată  graba  preface 
relele  ce  ne  bântuesc.  De  vine  o  ispită,  ea  uşor  se  alungă,  de  se  întâmplă 
perderea  averei,  sau  altceva,  ce  turbură  sufletul,  rugăciunea  vindecă  şi 
aceasta  curând.  Rugăciunea  este  scăpare  contra  tristeţei,  temelia  veseliei, 
pricină  de  bucurie  statornică,  muma  adevăratei  înţelepciuni.  Cine  poate 
a  se  rugă  din  toată  puterea,  fie  cel  mai  sărac  dintre  toţi,  el  totuş  va  fi 
mai  bogat  decât  toţi ;  acela  însă  căruia  îi  lipseşte  rugăciunea,  de  ar 
şedea  chiar  pe  tron,  totuşi  este  cel  mai  sărac  dintre  toţi.  Achav  nu  eră 
oare  împărat,  şi  nu  avea  el  oare  aur  şi  argint  mult  întru  nesfârşire?  Dar 
fiindcă  eră  lipsit  de  rugăciune,  nu  s’a  dus  el  oare  să  caute  pe  Ilie,  pe 
un  om,  carele  nu  avea  locuinţă,  nici  altă  haină,  decât  un  cojoc  prost.  «Ce 

înseamnă  aceasta»,  am  puteă  noi  întrebă,  «tu  carele  posezi  atât  de  multe, 
cauţi  pre  acela,  carele  nu  are  nimica?»  «Aşa»,  ar  răspunde  el,  «căci  ce-mi 
folosesc  mie  vistieriile  mele,  când  acesta  a  încuiat  cerul  şi  pe  toate  Ie-a 
făcut  nefolositoare».  Vezi,  că  llie  eră  mai  bogat  decât  Achav.  Găci  pânăce 
el  a  vorbit  şi  a  rugat  ploaie  dela  Dumnezeu,  împăratul  şi  cu  toată  oastea 
sa  se  aflau  în  mare  nevoie.1  Aceasta  este  puterea  rugăciunei !  Rugăciunea 
este  arma  cea  mai  tare,  vistierie,  carea  niciodată  nu  se  deşeartă,  bogăţie 
nesecată,  liman  fără  valuri,  temelia  a  tot  repaosul,  rădăcina,  izvorul,  muma 
tuturor  bunătăţilor,  mai  puternică  decât  o  împărăţie.  Adeseori  domnitori 
împodobiţi  cu  coroană  au  zăcut  trântiţi  de  friguri,  chinuiţi  de  arşiţa  cea 
arzătoare;  doftorii,  soţiile,  slugile  şi  generalii  sta  împrejurul  lor,  dar  nici 
meşteşugul  doftorilor,  nici  prezenţa  sfetnicilor,  nici  înlesnirile  slugilor,  nici 
mulţimea  leacurilor,  nici  prisosinţa  bogăţiilor,  nici  orice  altă  de  asemenea, 
n’a  putut  să  aducă  vre-o  uşurare  bolnavului.  Atunci  venea  un  om,  carele 
şi-a  pus  încrederea  sa  în  Dumnezeu,  numai  se  atingea  de  trupul  cel 
bolnav,  săvârşind  o  rugăciune  curată,  şi  toată  boala  se  depărta.  Ceeace 
nu  putuse  nici  bogăţia,  nici  mulţimea  slujitorilor,  nici  meşteşugul  şi  cer¬ 
carea  doftorilor,  nici  măria  puterei  împărăteşti,  foarte  adeseori  a  săvârşit 
rugăciunea  unui  singur  sărac  şi  nevoiaş.  Aşa,  puterea  rugăciunei  a  stins 
şi  puterea  focului,  precum  la  cei  trei  tineri  în  cuptorul  cel  înfocat,  a  do¬ 
molit  turbarea  leilor,  precum  la  Daniil,  a  pus  capăt  râsboaielor,  a  curmat 
bătăliile,  a  alungat  furtunele,  a  izgonit  duhurile  cele  rele,  a  deschis  porţile 
ceriului,  a  spart  cătuşele  morţii,  a  alungat  boalele,  a  abătut  paguba  şi 
nenorocirea,  a  întărit  cetăţile  cele  sguduite,  a  înlăturat  şi  a  ridicat  pedepsele 
cele  dumnezeeşti  şi  pânditurile  cele  omeneşti.  Eu  însă  vorbesc  de  rugă¬ 
ciunea,  care  nu  zace  numai  pe  buze,  ci  se  sue  în  sus  din  adâncul  inimei. 
Căci  precum  copacii  cei  înrădăcinaţi  adânc  nu  se  răstoarnă  şi  nu  se  smulg 
nici  de  înmiitele  năvăliri  ale  vijeliei,  tocmai  pentrucă  rădăcinile  cele 
adânc  înfipte  în  pământ  sunt  tari;  aşa  şi  rugăciunea,  carea  se  înalţă  dintru 
adâncul  sufletului,  se  suie  cu  siguranţă  la  înălţime,  pentru  rădăcina  sa  cea 
tare,  şi  nu  poate  fi  răsturnată  de  nici  o  furtună  a  gândurilor.  De  aceea 
zice  şi  prorocul :  «Dintru  adânc  am  strigat  cătră  tine  Doamne».  (Ps. 
CXXIX,  1). 

Dar  mai  sus  se  înalţă  cătră  cer  rugăciunea,  când  iese  dintr’o  inimă 
strâmtorită  şi  evlavioasă.  Precum  apa,  când  curge  pe  un  câmp  şes  şi  se 
poate  lăţi  pe  o  mai  mare  întindere,  nu  se  sue  la  înălţime,  dar  când  se 
strânge  şi  se  apasă  de  cătră  suingii  sau  apari,  ţisneşte  la  înălţime  mai 
iute  de  cât  săgeata;  aşa  şi  duhul  omenesc,  când  se  îndulceşte  de  o  slo¬ 
bozenie  mare,  se  împrăştie  oarecum;  dar  când  se  strânge  şi  se  apasă 
prin  vre-o  nenorocire,  atunci  transmite  la  înălţime  o  rugăciune  curată  şi 
binesunătoare.  Şi  ca  să  şti,  că  rugăciunea,  carea  se  săvâfţeşte  în  nevoie 


1  Din  voroava  de  consubstanţiali,  contra  Anomoeos  VII.  Opp.  ed.  Montf.  T.  I. 
p.  512  sq. 

mai  întâi  de  cât  toate  află  ascultare,  ascultă  pe  prorocu!  ce  zice:  «Intru 
năcazul  meu  am  chiemat  pre  Domnul,  şi  m’a  auzit»  (Ps.  CXIX,  1). 

Rugăciunea  însă  totodată  uşurează  însuşi  sufletul  cel  năcăjit.  Căci 
dacă  cei  năcăjiţi  capătă  oarecare  alinare,  când  ei  pot  povesti  altor  oameni 
patimile  lor  şi  a  se  jelui  de  nenorocirea  lor  şi  a  o  descrie,  fiindcă  prin 
această  grăire  ei  depărtează  oarecum  pătimirile  lor:  apoi  cu  atât  mai 
vârtos  vei  află  mare  mângâiere  şi  alinare,  când  vei  spune  Domnului  pă¬ 
timirile  sufletului  tău?  Unui  om  adeseori  este  îngreunător  celce  i-se  jălu- 
eşte  de  suferinţele  sale  şi  voieşte  a  plânge  pe  sânul  său;  se  fereşte  de 
el  şi  îl  împinge  dela  sine;  la  Dumnezeu  însă  nu  este  aşa;  el  lasă  la 
sine  pe  oricine,  ba  incă  îl  atrage;  şi  cu  cât  mai  îndelungat  îi  vei  po¬ 
vesti  suferinţele  tale,  cu  atâta  mai  mult  te  iubeşte,  şi  se  pleacă  la  rugă¬ 
ciunea  ta.  Aceasta  ne-o  spune  însuşi  Christos,  când  zice:  «Veniţi  Ia 
mine  toţi  cei  osteniţi  şi  însărcinaţi,  şi  eu  vă  voiu  odihni»  (Mat.  XI,  28). 
Aşadar  el  ne  chiamă  la  sine,  pentru  aceea  nu  ne  lasă  neascuttaţi;  ne 
atrage  la  sine,  nu  ne  respinge;  şi  de  am  aveâ  asupră-ne  întunerice  de 
păcate  cu  atâta  mai  grabnic  să  alergăm  Ia  dânsul,  căci  el  a  venit  nu  ca 
să  chienie  pe  cei  drepţi,  ci  pe  cei  păcătoşi  (Mat.  IX,  13).  Numai  noi 
înşine  să  ne  predăm  lui,  numai  noi  să  alergăm  la  dânsul,  şi  să  nu  ne 
mai  lăsăm  de  el,  şi  ne  vom  încredinţa,  cât  de  adevărat  este  graiul:  că 
nimica  în  lume  nu  ne  poate  în  adevăr  turbură,  când  noi  ne  rugăm  cu 
râvnă  şi  cu  sinceritate.  întâmple-se  orice,  totul  se  va  depărta  uşor  prin 
rugăciune. 

Şi  ce  este  de  mirat,  că  rugăciunea  poate  depărta  năcazurile  ome¬ 
neşti,  când  ea  aşa  de  uşor  stârpeşte  şi  desrâdăcinează  păcatul?  Deci 
pentru  ca  noi  să  petrecem  cu  norocire  viaţa  aceasta  de  faţă,  totodată  să 
ne  slobozim  de  păcatele  noastre,  şi  să  putem  oarecând  cu  bucurie  a  ne 
înfăţoşa  la  scaunul  judecăţii  lui  Christos,  deapururea  să  ne  gătim  noauă 
pentru  acest  scop  leacul  cel  mântuitor  al  rugăciune),  şi  să-l  amestecăm 
cu  lacrimi,  cu  râvnă,  cu  îndelungare  şi  cn  răbdare.  Atunci  noi  vom  do¬ 
bândi  o  îndestulare  statornică  şi  îndulcirea  de  bunătăţile  cele  cereşti,  de 
care  fie  ca  noi  toţi  să  ne  împărtăşim  prin  harul  şi  iubirea  de  oameni  a 
Domnului  nostru  lisus  Christos,  căruia  împreună  cu  Tatăl  şi  cu  Duhul 
Sfânt  se  cuvine  lauda  în  vecii  vecilor!  Amin*). 


*)  Din  a  cincea  voroavfl  de  incomprehensibili  Dei  natura.  Opp.  ed.  Mqntf.  T. 
I.  p.  44S  sq. 

DIN  CUVINTELE  PREACUVIOSULUI  PĂR.  NOSTRU 

EFREM  ŞIRUL. 

Pentru  blândeţe. 

Fericit  cu  adevărat  şi  de  treiori  fericit  este  omul  carele  are  blândeţe : 
Că  împreună  cu  aceasta  Sfântul  Mântuitorul  şi  Domnul  se  uneşte  zicând : 
Fericiţi  cei  blânzi,  că  aceia  vor  moşteni  pământul.  Şi  ce  decât  această 
fericire  este  mai  fericit?  Ce  decât  această  făgăduinţă  este  mai  înalt? 
Ce  decât  această  bucurie  este  mai  strălucit,  ca  să  moştenească  pământul 
raiului?  Pentru  aceea  auzind,  fraţilor,  măsura  cea  covârşitoare  a  bogăţiei 
făgăduinţei,  râvniţi  a  o  câştiga.  Alergaţi  cătră  strălucirea  faptei  bune: 
Auzind  umiliţi-vă,  şi  cu  câtă  putere  aveţi,  străjuiţi-vă,  ca  nu  cumva  cineva 
nemoştenitor  al  pământului  acestuia  să  se  facă,  şi  cu  amar  să  plângă 
căindu-se  fără  de  folos.  Auzind  fericirile  blândeţii,  sârguiţi-vă  cătră  dânsa  : 
Auzind  ce  zice  pentru  dânsa  şi  nemincinosul  lsaia  cu  Duhul  Sfânt.  Preste 
cine  mă  voiu  odihni,  zice  Domnul,  fără  numai  preste  cel  blând  şi  liniştit 
şi  carele  să  cutremură  de  cuvintele  mele.  Oare  nu  se  cade  a  ne  minuna 
de  făgăduinţa  aceasta,  că  ce  este  mai  slăvit  decât  cinstea  aceasta.  Deci, 
vedeţi  fraţilor,  să  nu  cadă  cineva  dintru  această  fericire,  şi  din  nemăsurata 
bucurie  şi  veselie.  Sârguiţi-vă  dar,  sârguiţi-vă  vă  rog:  Câştigaţi  blândeţe, 
că  cel  blând,  cu  tot  lucrul  cel  bun  este  împodobit.  Cel  blând,  de  va  fi 
ocărât,  se  bucură,  de  va  fi  năcăjit,  mulţămeşte,  pe  ceice  se  mănie  cu 
dragoste  îi  îmblânzeşte,  când  se  mustră,  neciătit  rămâne,  întru  sfezi  se 
alinează,  intru  porunciri  se  bucură,  de  mândrie  nu  se  scarpină,  întru 
smeriri  se  bucură,  întru  isprăvi  nu  se  înalţă,  nu  se  trufeşte,  cu  toţi  are 
linişte,  întru  toată  supunerea  robit  este,  cătră  tot  lucru  gata  este,  întru 
toate  sporeşte,  de  toţi  lăudat  este,  de  vicleşug  nerobit  este,  zavistiei  nu 
se  supune,  de  ocări  se  întoarce,  grâire  de  rău  nu  primeşte,  pe  ceice  pri- 
hănesc  îi  ureşte  şi  de  clevetitori  sâ  întoarce.  O  fericită  bogăţie  blândeţă, 
că  dela  toţi  sa  slăveşte! 


Pentru  înfrânare. 

Fericit  cu  adevărai  şi  de  treiori  fericit  este  celace  infrânarea  au  păzit, 
că  cu  adevărat  mare  făptura  bună  este  infrânarea.  Ci  ascultaţi  până  unde 
şi  până  încât  şi  întru  care  infrânarea  se  zice,  sau  se  judecă,  sau  se  caută. 
Deci  este  înfrânare  în  limbă,  a  nu  se  trage  afară  cu  cuvinte  multe  şi 

deşarte,  a  ţinea  limba  şi  a  nu  grăi  de  râu,  a  nu  ocări,  a  nu  blăstămâ,  a 

nu  grăi  ceva  ce  nu  se  cuvine,  a  ţinea  limba  şi  a  nu  cleveti  pre  unul  la 

altul,  a  nu  prihănî  pe  fratele,  a  nu  descoperi  taine,  a  nu  cugetă  celece 

nu  sunt  ale  sale.  înfrânare  este  şi  întru  auz,  a-1  ţinea  şi  a  nu  auzi  auz 
deşert.  înfrânare  este  şi  întru  ochi,  a  ţinea  vederea  şi  a  nu  căută,  sau  a 
luă  aminte  la  toate  cele  veselitoare,  şi  la  care  nu  se  cuvin.  înfrânare  este 

întru  manie,  a  ţinea  mania,  şi  nu  degrabă  a  se  aprinde.  Infrânare  este 
întru  slavă,  a  ţinea  cugetele,  şi  a  nu  voî  slăvit  a  fi,  a  nu  căută  slavă,  a 

nu  se  înălţă,  a  nu  căută  cinste  şi  a  se  îngâmfă,  a  nu  se  năluci  ceva  pentru 

laude.  Infrânare  este  întru  gânduri,  a  le  munci  pe  acestea  cu  frica  lui 
Dumnezeu,  a  nu  se  învoi  sau  a  se  îndulci  cu  gândul  carele  îndulceşte 
şi  aprinde  pofte.  Infrânare  este  întru  bucate,  a  se  ţinea  şi  nu  căută 
bucate  scumpe  sau  ospeţe  de  mult  preţ,  a  nu  mânca  afară  de  vreme  sau 
afară  de  ceas,  a  nu  se  stăpâni  de  duhul  lăcomiei  de  pântece,  a  nu  fi  fără 
de  saţiu  întru  frumseţea  bucatelor,  a  nu  pofti  altă  şi  altă  mâncare.  In- 
frânare  este  întru  beutură,  a  se  ţinea  şi  a  nu  cădea  întru  beutura  vinului 
sau  întru  dulceaţa  vinarselor,  a  nu  bea  vin  fără  de  frică,  a  nu  căută  deo¬ 
sebire  de  beutură  şi  dulceţi  de  amestecături  cu  dresuri,  a  nu  gusta  fără 
de  măsură  nu  numai  vinul,  ci  de  ar  fi  fost  cu  putinţă  şi  apa.  Infrânare 
este  întru  pofta  şi  desmierdarea  cea  rea,  a  ţinea  simţirea,  şi  a  nu  eădeâ 

sub  poftele  celece  se  întâmplă,  a  nu  se  învoi  cu  gândurile  cele  pomeni- 

toare  de  îndulcirea  cea  cu  patimă,  a  nu  se  îndulci  ca  cum  ar  fi  lucrat 
necurăţia,  a  nu  face  voia  trupului,  ci  a  înfrâna  cu  frica  lui  Dumnezeu 
patimile.  Că  cel  cu  adevărat  înfrânat  acela  este,  carele  are  poftă  de  nemu¬ 
ritoarele  acelea  bunătăţi,  şi  cătră  acelea  cu  mintea  căutând,  despre  pofta 
aceasta  sâ  întoarce.  împreunarea  trupească  ceeace  ca  o  umbră  este  o 
ureşte,  de  feţe  muiereşti  nu  se  bucură,  de  trupuri  nu  se  veseleşte,  de 
frumseţi  nu  se  birueşte,  de  mirodenii  duîci  nu  se  îndulceşte,  de  cuvinte 
momitoare  nu  să  amăreşte,  de  muieri  şi  mai  ales  de  cele  necuvioase  se 
fereşte,  întru  vorbirile  muierilor  nu  zăboveşte.  Celace  este  cu  adevărat 
viteaz  şi  înfrânat  şi  pre  sineşi  spre  acea  nemăsurată  odihnă  se  păzeşte, 
întru  tot  gândul  se  înfrânează,  toată  pofta  o  stăpâneşte,  cu  pofta  celui 
mai  bun  şi  cu  frica  veacului  ce  va  să  fie. 


Pentru  adevăr. 

Fericit  este  celce  intru  adevăr  vieaţa  sa  şi-a  îndreptat  şi  întru  toată 
minciuna  nu  s’au  prins.  Fericit  şi  de  trei  ori  fericit  este  ceiace  al  adevă¬ 
rului  s’a  făcut  lucrător.  Că  adevărat  este  Dumnezeu  şi  minciună  întru 
dânsul  nu  este.  Şi  cine  nu  va  ferici  pre  celace  păzeşte  adevărul  ?  Că  lui 
Dumnezeu  urmează  unul  ca  acesta.  Că  cu  adevărat  celace  grăeşte  ade¬ 
vărul  totdeauna  şi  lui  Dumnezeu  bine  plăcut  este  şi  tuturor  oamenilor 
folositor,  întru  fraţi me  frumos,  şi  intru  tot  lucru!  drept.  Cel  adevărat,  de 
feţe  nu  se  bucură,  şi  judecată  nedreaptă  nu  judecă.  De  dregătorie  şi  de 
cinste  nu  se  sprijinişte,  şi  pe  sărac  şi  pc  lipsit  nu-1  trece  cu  vederea. 
Intru  răspunsuri  nevicleati  este,  şi  întru  cunoştinţă  drept.  Intru  lucrare 
cu  grijă  şi  în  trupul  cel  de  obşte  al  frăţimei  cinstit.  Vicleşug  nu  ştie.  Fă¬ 
ţărnicia  nu  o  iubeşte.  Cu  tot  lucrul  bun  împodobit  este,  şi  întru  toată 
fapta  bună  petrece.  Deci  fericit  este  celace  totdeauna  adevărului  slujeşte. 

Tipicul  cultului  religios. 

Cazuri  liturgice ,  date  şi  indigitări  tipiconale  pe  luna  lui  Martie. 

Mercuri  în  9  Martie.  Sf.  40  de  Mucenici  din  Sevastia.  La  utrenie.  începutul  cu 
binecuvântarea  obicinută.  Să  cetesc  cei  6  psalmi  de  dimineaţa  şi  preotul  zice  ectenia  cea 
mare  de  începere.  După  vosglas  na  se  cântă  «Dumnezeu  este  domnul»  ci  Aliluia  pe 
melodia  troparului  glasului  6.  (glas  6  fiind  glasul  rândului).  După  Aliluia  se  cântă  tro¬ 
parele  Treimei  dela  glas  6  «Stând  înainte  cu  frică  Heruvimii»  cu  modificarea  recerutâ 
dela  stârşit  (în  loc  de  «cu  folosinţele  celor  fără  de  trupuri»  fiind  Mercuri  se  va  zice 
«cu  puterea  crucei  Tale,  pâzeşte-ne  pre  noi»)  şi  celealalte  tropare  cu  «mărire  —  şi 
acum».  Să  ceteşte  apoi  catisma  prescrisă  în  trei  stări.  După  întâia  stare  se  cântă  sedeal- 
nele  octoihului  din  triod,  a  glasului  6  «Astăzi  s’a  împlinit  cuvântul  prorocesc»  şcl.  (vezi 
la  finea  Triodului).  Tot  aici  se  cântă  şi  mucenicina  dela  aceste  tropare.  Fără  ectenie 
apoi  să  ceteşte  a  11-a  stihologie  din  psaltire,  şi  se  cântă  sedeinele  Triodului.  După  a 
3-a  stihologie  urmează  ectenia  mică  şi  să  cântă  sedeulneJe  Mucenicilor  din  mineiu. 
Acestor  sedelne  le  urmează  fără  ectenie  Polileul.  Cântat  Polileu!  cu  pripelele  preotul 
zice  ectenia  mică  şi  strana  cântă  sedealna  Polileului  cu  «mărire  şi  acum»  şi  antifoaneie 
glasului  4  dela  sărbători  cu  prohirnenul  «Trecut-am  prin  foc  şi  prin  apă»  Evangelia 
utreniei  dela  Luca :  «Zis-a  Domnul  învăţăceilor  săi,  păziţi-vă  de  oameni».  Psalm  50, 
» mărire  —  Pentru  rugăciunile  SS-ilor  Tei  mucenici»  «şi  acum  —  Pentru  rugăciunile 
Născătoarei  de  Dumnezeu»  şi  «milneşte-mă  Dumnezeule»  cu  stihira  pe  glas  6.  Ectenia 
„Mântueşte  Doamne  poporul  Tău“  şi  catavasiiie  mineiului  şi  a  Triodului.  La  peasua  a 
3-â  după  ectenia  mică  sedealna  mineiului  cu  «mărire  şi  acum»,  la  peasna  a  6-a  după 
ectenie  condacul  şi  icosul  mineiului.  Pesnei  8  îi  premerge  «să  lăudăm,  binecuvântăm», 
iar  pesnei  9  «Ceia-ce  eşti  mai  cinstită».  După  ectenia  mică  se  cântă  sfetilna  glasului  6 
«Trimite  sufletelor  noastre  lumina  Ta  cea  veeinică  Doamne  şi  cu  puterea  crucei  Tale 
pâzeşte-ne  şi  ne  milueşte  pre  noi»,  din  Triod  «mărire»  sfetilna  SS-lor  mucenici  «şi 
acum»  —  bogorodicina  acestei  sfetiine  din  mineiu.  Hvalilele  mineiului,  cu  «mărire  — 
Purtătorilor  de  chinuri  ai  Iui  Hristos»  «şi  [acum  —  fericimu-te  pe  tine»  Ectenia  «Să 
plinim  rugăciunile  noastre»  după  a  cărei  vosglas  strana  cântă  stihoavna  Triodului  cu 
«mărire  şi  acum»  din  mineiu  —  «Bine  este  a  ne  mărturisi  Domnului»  «Sfinte  Dumne¬ 
zeule»  «Tatăl  nostru»  şi  «In  biserica  mărirei  Tale  stând»  din  ceaslov.  Doamne  milueşte-ne 
de  3  ori  «Mărire  şi  acum  «ceia-ce  eşti  mai  cinstită»  şi  «Intru  numele  Domnului  bine¬ 
cuvânta  părinte»  —  După  binecuvântarea  preotului  strana  ceteşte  rugăciunea  «împărate 
ceresc»  şi  «Doamne  şi  stăpânul  vieţii  mele.»  După  această  rugăciune  urmează  ciasul  I 
după  rânduiala  din  ciaslov  şi  otpnstul. 

Sâmbătă  în  12  Martie  la  vecernie.  La  «Doamne  strigat-am»  6  stihiri  din  Octoih 
a  glasului  7  şi  4  stihiri  a  Triodului  pe  glas  5  «Mărire»,  «Hristoase  Dumnezeul  nostru» 
pe  glas  3  din  Triod,  «şi  acum»  bogorodicina  glasului  de  rând.  Cealaltă  parte  a  ve¬ 
cerniei  ca  de  obiceiu,  Vohod,  «Lumină  lină»  prohirnenul,  «Domnul  s  a  împărăţit»  ectenia 
să  zicem  toţi».  «Invredniceşte-ne  Doamne»  ectenia  «să  'plinim  rugăciunile  noastre» 
stihoavna  octoihului  cu  «mărire»  —  din  Triod  «şi  acum»  bogorodiţina  stihoavnei  dela 
glasul  lui  «mărire».  «Acum  slobozeşte»  «Tatăl  nostru»  Troparul  glasului  7  «Stricat’ai  cu 
crucea  ta  moartea»  «mărire»  a  Triodului  «inântueşte  Doamne  poporul  tău»  «şi  acum» 
a  Născătoarei  dela  glasul  lui  mărire».  Otpust. 

Duminecă  în  13  Martie  păr.  Nichifor.  Dumineca  a  3-a  din  post  gias  7  v.  7.  La 
utrenie.  După  «Dumnezeu  este  Domnul»  troparele  cu  cari  s’a  încheiat  vecernia  (al  în¬ 
vierii  de  2-ori)  Ectenia  mică,  ambele  serii  de  sedelne  ale  octoihului  cu  ectenia  mică 
între  ele.  Polileul  şi  troparele  învierii  «soborul  îngeresc»  Ectenia  mică  şi  sedealna 
crucii  «In  raiu  —  cu  lemnul  a  gonit»  şi  antifoaneie  glasului  7.  Evanghelia  utrenii  a  7-a 
«învierea  lui  Hristcs»  psalm  50,  stihirile  pocâinţii.  Ectenia  «Mântueşte  Doamne  poporul 
Tău»,  şi  catavasiiie  Triodului.  La  peasna  3  după  ectenie  mică  sedealnele  Triodului  cu 

«mărire  —  şi  acum»  iar  la  peasna  a  6-a  condacul  şi  icosul  Triodului.  La  peasna  a  0-a 
«Ceia-ce  eşti  mai  cinstită»  şi  însăşi  această  peasnă.  Ectenie  mică,  sfetilna  învierii  «mă¬ 
rire'  a  Triodului  «şi  acum»  a  Născătoarei  tot  din  Triod.  La  hvalite  4  stihiri  din  octoih 
şi  4  din  Triod.  «Mărire»  a  Triodului  şi  «şi  acum  —  Preabinecuvântată  eşti»  şi  doxoiogia 
cea  mare,  ambele  pe  melodia  tropariului  glasului  7.  După  doxologie,  preotul  scoate 
sfântă  cruţe  şi  o  aşazâpe  tetrapod  săvârşind  întreg  ceremonialul  provezut  în  Triod. 

La  liturgie  în  loc  de  „sfinte  Dumnezeule4’  se  cârdâ  „Crucei  Tale  ne  închinăm 
Hristoase”. 

Sâmbătă  în  19  Martie  la  vecernie.  După  obicinuita  binecuvântare  dela  preot, 
strana  ceteşte  psalmul  de  seara  şi  după  ectenia  cea  mare  de  începere  catisma  rândului. 
La  „Doamne  strigat-am"  se  pun  10  stihiri,  şi  anume  :  7  a  glasului  de  rând  din  octoih  şi 

3  stihiri  ale  Triodului.  „Mărire",  „Cuvioase  Părinte,  ascultând  glasul  evangeliei  Dom¬ 
nului"  din  Triod,  „şi  acum"  dogmatica  glasului  de  rând  din  octoic.  După  Vohod  ur¬ 
mează  „Lumină  lină",  ectenia  „să  zicem  toţi",  imnul  de  seara  „)nvreniceşte-ne  Doamne", 
ectenia  celor  6  cereri  şi  sfihuavna  glasului  de  rând  din  octoic,  cu  «mărire»  „Pe  îngerul 
cel  de  pe  pământ  şi  pe  omul  lui  D-zeu  din  cer"  din  Triod  şi  „şi  acum"  bogorodicina 
stihoavnei  glasului  2  din  octoih.  „Acum  slobozeşte",  „Sfinte  D-zeule",  „Tatăl  nostru" 
şi  după  vosglas  troparul  glasului  de  rând,  „mărire"  troparul  Triodului  „Lăcuitor  pu¬ 
stiului  şi  înger  în  trup"  „şi  acum"  bogorodicina  troparului  glasului  1  „Gavril  zicând  ţie 
Fecioară  bucură-te“  din  octoih  şi  încheierea. 

Duminecă  în  20  Martie,  dumineca  a  4-a  din  post  glas  S  vos.  8.  La  utrenie: 
După  „Dumnezeu  este  Domnul"  troparele  în  ordinea  care  s’au  cântat  la  vecernia  de 
Sâmbătă  seara,  cu  deosebirea,  că  cel  al  învierii  se  cântă  de  2-ori.  Ectenie  mică,  cele  2 
serii  de  sedelne  a  octoihului  cu  ectenie  mică  între  ele,  troparele  învierii  „soborul  în¬ 
geresc  s’a  mirat"  ;  ectenie  mică,  ipacoiul  şi  antifoaneie  glasului  de  rând.  Evangelia  utre¬ 
niei  a  8-a.  „învierea  lui  Hristos"  psalm  50  şi  stihirile  pocăinţei.  După  ectenia  „Mân- 
tueşte  Doamne  poporti!  Tău"  catavasiile  „Bunei  Vestiri"  „Deschide-voiu  gura  mea". 
La  peasna  a  3-a  condacul  şi  icosul  Triodului  şi  sedelnele  Triodului,  iar  la  peasna  a  6-a 
condacul  şi  icosul  învierii.  Sfetilna  învierii,  „mărire"  sfetilna  Triodului  „şi  acum"  sfe¬ 
tilna  Născătoarei  de  D-zeu  tot  din  Triod.  La  hvalite  se  cântă  8  stihiri  din  octoih  a  gla¬ 
sului  de  rând,  „mărire"  „Veniţi  să  lucrăm  în  via  cea  de  taină,  făcând  într’ânsa  roduri 
de  pocăinţă"  din  Triod,  „şi  acum"  „Preabinecuvântată  eşti"  şi  doxoiogia  cea  mare. 

Joi  în  24  Martie  la  vecernie.  La  „Doamne  strigat-am"  se  cântă  3  stihiri  ale  Trio¬ 
dului  şi  5  stihiri  ale  praznicului.  „Mărire  şi  acttm’’  a  praznicului  din  minerii.  După  Vohod 
„Lumină  lină",  prohimenul  praznicului,  paremia  Triodului  şi  ale  praznicului  din  mineiu. 
„Invredniceşte-ne  Doamne"  ectenia  celor  6  cereri  şi  stihoavna  Triodului  cu  „mărire  şi 
acum"  a  praznicului  din  mineiu.  „Acum  slobozeşte",  „Sfinte  D-zeule4’,  „Tatăl  nostru" 
troparul  praznicului  din  mineiu  şi  otpustul. 

Vineri  în  25  Martie  Praznicul  „Bunei  Vestiri".  La  utrenie :  După  „Dumnezeu 
este  Domnul"  tropariui  praznicului  de  3-ori.  Urmează  fără  ectenie  mică  I-a  stihologie 
cu  ambele  serii  de  sedelne  a  Triodului.  După  acestea  se  cântă  sedelnele  praznicului 
din  mineiu  cu  ectenie  mică  şi  Polileni.  Ectenie,  sedealna  Polileului,  antifoaneie  glasului 

4  dela  sărbători.  Prohimenul  „Binevestiţi  din  zi  în  zi  mântuirea  D-zeului  nostru".  Evan¬ 
gelia  dela  Luca  „In  zilele  acelea  sculâudu-se  Maria".  Psalm  50  şi  stihira  praznicului 
pe  glas  6.  Catavasiile  Bunei  Vestiri  „Deschide-voiu  gura  mea"  cu  sedelnele  praznicului 
la  peasna  3  şi  condacul  şi  icosul  la  peasna  a  6-a.  „Ceeace  eşti  mai  cinstită"  nu  se  cântă, 
ci  in  locul  ei  se  pun  pripelele  mineiultti.  Sfetilna  praznicului  cu  „mărire  şi  acum", 
„Taina  cea  din  veci  ascunsa  se  cunoaşte  astăzi".  Hvalitele  mineiului  şi  doxoiogia  cea 
mare,  Liturgia  sfântului  loatt  Gură  de  aur. 

Duminecă  în  27  Martie,  Ştefan  şi  Ilarion,  Dumineca  a  5-a  din  post  glas  t  vos,  9. 

Cantor. 


